Telur Pontianak, Menu ‘Simple’ Restoran Di Indonesia Yang Kini Tular Di Malaysia

Kombinasi nasi putih, kicap bersama telur goreng mata bukanlah satu menu yang asing bagi kita semua. Bukan sahaja mudah disediakan tetapi ia juga sangat sedap serta menyelerakan, betul bukan?

Mungkin bagi sesetengah rakyat di negara kita menganggap ia ini hanyalah menu yang biasa-biasa sahaja, bak kata orang ‘menu bajet hujung bulan’. Namun, siapa sangka, menu yang simple ini nampaknya sangat special dan menjadi kegemaran bagi penduduk di sekitar Pontianak,  Indonesia.

Bermula daripada satu video review makanan yang pernah dimuat naik oleh YouTuber Indonesia, Nex Carlos, siapa sangka, Restoran Ayong 999 yang terletak di Pontianak, Kalimantan Barat ini pernah tular dan berjaya menerima ramai kunjungan pelanggan gara-gara kesedapan nasi telur goreng kicap atau Nasi Telur Pontianak yang dianggap menu special di restoran ini.

Restoran ini sudah bertapak selama 25 tahun dan ia dibuka pada pertengahan tahun 1996. Namun, ia mula popular sejak 2 tahun lalu setelah orang ramai mula menyedari akan kesedapan menu nasi telur goreng kicap di restoran ini yang cuma berharga 6,000 rupiah (~RM1.70).

“Apa yang special sangat yang ada pada menu ini?” soalan yang sering ditanya oleh rata-rata pelanggan yang datang ke restoran ini untuk mencuba Nasi Telur Pontianak.

Istimewanya menu ini terletak pada rasa kesedapan kicap yang diubahsuai oleh pemilik restoran tersebut. Disebabkan agak mustahil untuk kita ke Restoran Ayong 999 untuk cuba menu khas ini, anda juga boleh cuba buat sendiri untuk mengetahui bagaimana rasa Nasi Telur Pontianak ini.

Serius resipinya amat simple dan segala bahan sememangnya senang dicari di dapur anda. Sudah bersedia? Jom kita mulakan!

– Telur (digoreng style telur mata kerbau)

– 2 sudu makan kicap masin (mengikut kemahuan)

– 1/4 sudu teh Lada sulah (secukup rasa)

Mudah sahaja untuk memasak Nasi Telur Pontianak ini. Bukan sahaja boleh berjimat, bahkan anda juga dapat menikmati hidangan yang sangat enak bersama keluarga. Bagi yang bujang, kami sarankan anda untuk cuba resepi ini. Selamat mencuba!

Untuk mengetahui lebih banyak resipi yang menarik, anda boleh klik pada pautan di bawah ini.

Jimat Dan Mudah, Ini Resipi Ayam Ala Kenny Roger Yang Sedap Untuk Anda Cuba

Lebih 86K ‘Shares’, Ini Resipi Mee Champa Yang Sedap Dan Mudah Pasti Buat Anda Terliur

Jadi Kegilaan Netizen, Ini Resipi Mudah Dan Sedap ‘Korean Garlic Cheese Bread’ Untuk Anda Cuba


Tema Hello Kitty Jadi Pilihan Mempelai Bagi Cipta Kelainan Di Hari Bahagia

Sepasang suami isteri yang baru mengadakan majlis perkahwinan telah memilih tema Hello Kitty dengan sentuhan butik andaman pengantin di Tawau, Sabah iaitu Butik Hati Ke Hati.

Dengan pengalaman lebih 15 tahun, pihak butik dipertanggungjawabkan merealisasikan impian pengantin yang mahu cipta satu kelainan pada majlis perkahwinan mereka yang berlangsung di rumah.

Maka, Butik Hati Ke Hati yang diasaskan oleh Puan Nurhayati Abd Latif perlu bijak mencari design yang bersesuaian dan cuba beri sedikit tips kepada bakal mempelai pada waktu mereka menyatakan impian tersebut memandangkan tema ini sedikit mencabar.

Puan Norhayati terus melakar idea di depan mereka agar idea dekorasi yang dirangka ini bersesuaian dengan tema majlis sanding yang diimpikan. Jika tersilap ia boleh menyebabkan majlis jadi kacau-bilau.

Seminggu sebelum majlis berlangsung, sekali lagi Puan Norhayati menaiktaraf rekabentuk agar dapat memberikan yang terbaik sehingga pelanggan terkejut melihat hasil akhir dekorasi pelamin ini.

Ini antara gambar-gambar di majlis perkahwinan mempelai tersebut yang menggunakan tema Hello Kitty. Memang cantik sampai tak perasan ia dibuat dibawah khemah.

Menurut Puan Norhayati, dekorasi dan pelamin tema Hello Kitty ini dibuat oleh 7 tenaga kerja butik di bawah kanopi dan mereka mengambil masa 6 hingga 7 jam bagi menyiapkannya.


Tema ‘Star Wars’ Jadikan Apartment Ini Unik Dan Awesome

Apartment di Taipei ini pasti buat peminat Star Wars sangat teruja dan cemburu. Mana tidaknya, apartment oleh firma rekaan White Interior Design ini dilengkapi dengan rekaan perabot dan hiasan yang diilhamkan dari filem terkenal Star Wars.

Anda boleh lihat lighsaber milik Darth Maul dijadikan lampu hiasan, meja makan berbentuk kapal TIE Fighter milik Darth Vader dan rekaan wallpaper  yang buatkan anda rasa seperti berada dalam kapal angkasa. White Interior Design juga tidak overdo penggunaan tema Star Wars ini di mana ianya bagus supaya rumah ini tidak nampak begitu kebudak-budakkan tetapi tetap awesome.

Boleh lihat keseluruhan rumah ini di bawah. Mana tahu anda boleh jadikan rumah ini sebagai inspirasi untuk hias rumah anda. Tinggal tambah R2-D2 dan C3PO sahaja untuk jaga rumah. May the force be with you.


Tema ‘Stormtrooper’ Buatkan Apartment Ini Tampak Lebih Minimalis Dan Cool

Apartment di Moscow ini pasti buatkan peminat Star Wars tidak senang duduk. Lihat sahaja apartment oleh firma rekaan Geometrix Design ini yang dilengkapi dengan rekaan perabot dan hiasan yang diilhamkan dari filem terkenal Star Wars.

Pemilihan warna bagi konsep stormtrooper ini amatlah penting dimana hampir keseluruhan interior rumah dihiasi dengan warna hitam dan putih. Sesuai dengan temanya iaitu ‘Stormtrooper’. Pemilihan kerusi di ruang tamu rumah sedikit sebanyak memberikan feel seakan berada di ‘Death Star’. Emperor Palpatine pasti suka.

Buat pencinta Star Wars, mungkin senireka ini mampu mengginspirasikan rekaan rumah anda. Sudahlah nampak cool, bersih dan kemas pula tu. May the force be with you.


Temberang Pemimpin Korea Utara Kepada Rakyatnya Dan Ini Apa Kita Perlu Tahu

Tak perlu risau apa Duta Korea Utara cakap. Dalam dunia diplomasi, pertarungan diplomasi atau ‘diplomatic tussle’ itu biasa. Mula-mula Negara A dan Negara B kelihatan seperti tegang, tidak mahu bertolak ansur dan masing-masing berkeras kepala. Tetapi semuanya akan kembali ke normal selepas perundingan dibuat di belakang tabir. Wisma Putra tahu lah nak buat macam mana.

Selain penting untuk menjaga kepentingan negara, ‘diplomatic tussle’ juga penting untuk menjaga air muka negara. Soal air muka adalah sangat penting bagi sebuah negara seperti Korea Utara yang membina imejnya atas bohong dan khayalan, dengan kata lain, kuat temberang.

Temberang membolehkan rejim Keluarga Kim dapat bertahan hampir 70 tahun, sedangkan dari segi ekonomi ia serba kekurangan, dilanda kebuluran dan bergantung kepada bantuan asing. Tetapi melalui temberang (atau ‘propaganda’), Keluarga Kim masih dapat mempertahankan kedudukannya.

Pernah baca novel George Orwell berjudul ‘1984’? Yang mengaku ‘hipster’ mesti pernah baca. Dalam cerita fiksyen ini, Orwell menggambarkan sebuah ‘distopia’ (kata lawan kepada ‘utopia) di mana pemerintah bernama ‘Big Brother’ telah berjaya mengawal fikiran masyarakat melalui propaganda yang memutarbelitkan kebenaran, seperti ‘war is peace’ dan ‘freedom is slavery’. Korea Utara adalah contoh terbaik negara ‘Orwellian’, dan keluarga Kim adalah ‘Big Brother’-nya.

Mula-mula, propaganda Korea Utara bertujuan untuk memberi alasan mengapa Kim Il-sung layak memerintah. Dalam poster propaganda, Kim Il-sung sentiasa kelihatan muda, segak dan gagah. Poster muka anaknya (Kim Jong-il) dan cucunya (Kim Jong-un) juga diubahsuai untuk buang lemak supaya nampak lebih kacak.

Kerajaan Korea Utara mencipta mitos yang mengatakan Kim Il-sung adalah jelmaan dewa matahari (‘il’ 일 bermaksud matahari) dan hari kelahirannya (15 April) disambut sebagai ‘Hari Matahari’ (Taeyangjeol 태양절).

Kim Jong-il pula dikatakan sebagai jelmaan bintang ‘Gwangmyeongseong’ (광명성) yang lahir di Gunung Baekdu, gunung kudus menurut kepercayaan tradisi Korea.

Ini semua adalah untuk membangunkan pemujaan keperibadian (‘cult of personality’) yang menjadikan Kim Il-sung dan keturunannya sebagai idola untuk disembah.

Rakyat Korea Utara diajar untuk mengucapkan ungkapan ‘manse’ (만세 yang bermaksud ‘hiduplah 10,000 tahun’) kepada pemimpin mereka, satu gelaran yang tak pernah dipakai oleh Raja Korea sekali pun.

Dalam sejarah, Korea adalah sebuah tributari kepada China, jadi ia hanya menggunakan ‘cheonse’ (천세 yang bermaksud ‘hiduplah 1,000 tahun’) dan ungkapan ‘manse’ (‘mansui’ dalam Bahasa Cina) adalah untuk Maharaja China yang dianggap lebih tinggi daripada Raja Korea.

Kemudian, propaganda cuba membuat rakyat menerima pemerintahan Keluarga Kim buat selama-lamanya. Dengan itu, rejim Korea Utara mewujudkan pelbagai ‘feel good factors’ dan juga ‘fear factors’.

‘Feel good factos’ cuba menyakinkan rakyat melalui berita palsu bahawa pemerintahan keluarga Kim telah berjaya membuat Korea Utara negara yang paling kaya, makmur dan maju di dunia. Korea Utara lah pemenang Piala Dunia FIFA. Korea Utara lah negara pertama sampai ke bulan. Itu dah bukan yakin diri, tetapi ilusi dan syok sendiri.

Baca: Satu Dunia Tidak Percaya Berita Ini Tapi Rakyat Korea Utara Sangat Percaya. Kesian Mereka

Gambar:
Poster pertama: “Dengan kekuatan dan kebijaksanaan kita, satelit buatan dilancarkan!” (uri him gwa jihyero, ingong jigu wiseong balsa 우리힘과 지혜로 인공지구위성발사!); “Menuju ke arah negara kuat dan makmur!” (gangseong daegugui cheotposeong! 강성대국의 첫포성!)

Poster kedua: “Kalau berani memulakan pencerobohan” (chimryak jeonjaengeul ireukindamyeon 침략전쟁을 일으킨다면) “kita akan hancurkan anak haram Amerika!” (miguknom buteo baksalnael geosida 미국놈부터 박살낼것이다!)

‘Fear factors’ pula cuba menimbulkan perasaan paranoia di kalangan rakyat Korea Utara. Kerajaan mendakwa negara-negara asing, tak kira US, Jepun, China atau Russia, semua mahu menganiayai orang Korea Utara.

Pembangunan senjata nuklear digunakan untuk menunjukkan ‘kehebatan’ dan ‘kebijaksanaan’ keluarga Kim dalam melindungi rakyatnya. Dan rejim Korea Utara cuba menyakinkan rakyatnya bahawa hanya Kim Il-Sung dan keturunannya sahaja yang mampu menyelamatkan Korea Utara.

Rakyat Korea Utara yang bijak sikit dan berani melawan akan dibunuh. Yang tinggal akan dicuci otak dengan pelbagai propaganda. Di mana-mana sahaja di Korea Utara anda akan melihat patung dan poster mengenai Kim Il-sung, Kim Jong-il dan Kim Jong-un. Mereka yang melarikan diri akan mengalami kejutan budaya di negara asing, seolah-olah mereka baru bangun dari mimpi ngeri.

Kim Il-sung mempunyai gelaran sebagai ‘Presiden Abadi’ (yeongwonhan juseok 영원한 주석), konsepnya lebih kurang seperti Hitler punya ‘Thousand-Year Reich” (Tausendjähriges Reich). Cuma temberang Hitler terbongkar dalam masa tidak sampai 12 tahun, temberang Korea Utara pula masih dapat bertahan kerana kepentingan kuasa-kuasa besar.

Jadi, apa nak hairan kalau Korea Utara menuduh Malaysia macam-macam, demi memuaskan imaginasi rakyatnya dan menyembunyikan kebenaran? Yang saya hairan ialah mengapa orang Malaysia yang berpendidikan tinggi, pakar ekonomi dan fasih agama pun boleh terikut-ikut dengan rentak Korea Utara?

Itu baru fitnah dari Korea Utara, pun ramai percaya. Nanti fitnah dari Dajjal macam mana?

Hunik Kwon & Byung-Ho Chung (2012), North Korea: Beyond Charismatic Politics
Victor Cha (2012), The Impossible State: North Korea, Past and Future

Baca lagi: Kematian Kim Jong-nam, 2 Sebab Hubungan Malaysia-Korea Utara Tidak Terjejas


Oh! Di Sini Rupanya Tembok Besar China Ini Berakhir. Sungguh Tak Sangka!

Merupakan antara binaan unik di dunia, kebanyakan pelawat yang mengunjungi lokasi ini tidak pernah melihat penghujungnya.

Tembok Besar China biasanya hanya di kunjungi diluar bandar Beijing.

Dan kebanyakan gambaran di sepanjang laluan great wall ini adalah di pergunungan dengan pemandangan yang berbeza di setiap lokasi.

Lihatlah, di bahagian ini memberikan suasana begini

Dan di lokasi lain pula, gunung menghijau

Batu batan saja. Mudah nak tengok musuh di zaman perang

Siapa sangka, rupanya tembok ini berakhir di laut dengan gambaran yang sama sekali sangat jauh berbeza?

Kami juga tak sangka rupanya tembok besar ini berakhir begini.

Setelah lembah didaki dan lurah dilalui akhirnye ke laut jua, eh?


Tempahan Airbnb Di Bandar Sibu Dan Semporna Menunjukkan Peningkatan Ketara

Beberapa tahun kebelakangan ini sering kita lihat kemasukan pelancong asing ke negara ini. Tidak kira untuk tujuan riadah dan rekreasi atau melacong semata-mata. Menurut laporan yang dikeluarkan oleh Airbnb, pelancong lebih memilih untuk merasai sendiri kehidupan di bandar yang dilawati.

Beberapa buah bandar menunjukkan pertambahan bilangan pelancong sehingga 3 kali ganda daripada tempoh yang sama tahun lepas seperti Sibu di Sarawak dan Semporna di Sabah. Manakala bandar yang menunjukkan peningkatan tempahan sebanyak 2 kali ganda pula ialah Alor Setar dan Tanjung Tokong.

Setakat ini sebanyak 3 juta pengunjung menggunakan perkhidmatan Airbnb di Malaysia. Perayaan terbesar, Hari Raya Aidilfitri baru-baru ini juga menjadi pemacu kepada peningkatan tempahan Airbnb menjadikan hasil pendapatan setakat ini sebanyak RM27,600,000.


Tempahan Hampir Penuh, Hotel 5 Bintang Di Langkawi Menjadi Rebutan Pelancong Selepas Pengumuman Pembukaan

Pada 16 September 2021, Langkawi bakal dibuka kembali kepada pelancong selepas lebih setahun sektor pelancongan ditutup akibat COVID-19. Semestinya ramai sudah tidak sabar untuk melancong selepas lama ‘terkurung’ di rumah.

Menurut Naib Pengerusi Persatuan Hotel Malaysia (MAH) Kedah/Perlis, Razmi Rahmat berkata, hotel-hotel yang bernaung di bawah MAH sudah mula menerima tempahan antara 20 hingga 50 peratus sejak khamis lalu.

Malah, hotel 5 bintang yang terletak berhampiran Pantai Kok, Datai, Chenang dan Penarak sudah menerima tempahan lebih 50%. Tambahnya, tempahan hotel lima bintang meningkat kerana rakyat golongan atasan yang tidak dapat bercuti di luar negara mengambil peluang untuk bercuti di Langkawi.

Menurut, Pengerusi Persatuan Hotel Bajet Malaysia (MyBHA) Langkawi, Datuk Noorazly Rosly, berkata, tempahan yang diterima 45 ahlinya ketika ini agak perlahan kerana pelancong yang menggunakan jalan darat perlu menggunakan agensi pelancongan.

Hotel-hotel berstatus tiga bintang kini hanya menerima kadar tempahan sekitar 20 peratus. Difahamkan, tempahan hotel di Langkawi membabitkan individu dan kumpulan dijangka meningkat dengan ketara menjelang pertengahan Oktober termasuk bagi penganjuran mesyuarat dan bengkel.

Sementara itu, kami kongsikan garis panduan untuk anda melancong ke Langkawi pada pautan di bawah ini.

Langkawi Bakal Dibuka Semula Kepada Pelancong, Ini Garis Panduan Yang Perlu Anda Ketahui

AirAsia Tawarkan Tiket Penerbangan Ke Pulau Langkawi Serendah RM12 Sahaja


Tempahan Honda City Hatchback 2022 Kini Dibuka, Hadir Dengan Teknologi ‘Honda Sensing’

Pertengahan bulan Oktober lalu, Honda Malaysia telah memuat naik video teaser pendek model Honda City Hatchback 2022 yang dinanti-nantikan oleh orang ramai. Ternyata video itu membuatkan netizen tidak sabar untuk tahu lebih lanjut spesifikasi model tersebut.

Terbaharu, Honda Malaysia telah memuat naik video iklan komersial pertama model hatchback tersebut lengkap dengan spesifikasi yang ditawarkan kepada pasaran Malaysia.

Untuk pasaran tempatan, Honda City Hatchback 2022 yang menggantikan model Honda Jazz ini hadir dengan dua pilihan trenkuasa iaitu standard petrol 1.5 liter DOHC i-VTEC dan e:HEV i-MMD Hibrid.

Model i-VTEC DOHC 1.5 liter menghasilkan 119hp dan 145Nm tork, manakala RS e:HEV pula mempunyai sistem hibrid i-MMD yang menghasilkan 107hp dan 253Nm tork.

Sama seperti model ‘City sedan’, hanya varian e:HEV mempunyai trim Road Sailing (RS) yang lebih sporty. Ia mempunyai honeycomb mesh berwarna hitam, gril hadapan hitam berkilat, kemasan corak carbon fibre pada bahagian front lip, penutup cermin sisi dan spoiler pada bahagian belakang hatchback ini.

Manakala untuk Honda City Hatchback 2022 ‘V Spec’ pula, ia hadir dengan gril berwarna krom, roda aloi multi-spoke dan tanpa sebarang aksesori kit tambahan sporty seperti yang ditawarkan pada varian ‘e:HEV RS’.

Antara persamaan yang dikongsikan oleh kedua-dua varian ‘RS dan V Spec’ ialah menggunakan lampu utama LED, lampu nyalaan siang LED, lampu kabus LED, lampu taillight LED dan roda bersaiz 16-inci.

Walaupun model ini bersaiz kompak, namun ia mempunyai ruangan tempat duduk yang luas sama seperti pada model Honda Jazz sebelum ini. Tempat duduk belakang boleh dilipat sepenuhnya atau diterbalikkan ke atas untuk mendapatkan ruangan ‘tambahan’ dalam kereta tersebut.

Antara fungsi lain yang ditawarkan pada Honda City Hatchback 2022 ini, teknlogi Honda LaneWatch, Honda Sensing,  pengudaraan penghawa dingin tempat duduk belakang, brek parkir elektrik, remote engine start dan climate pre-conditioning.

“Ini adalah kali pertama Honda menawarkan model City dalam jenis badan hatchback. Hatchback terkenal dengan reka bentuk sporty dan menarik dalam saiz yang kompak, yang turut memberikan gambaran kereta yang mudah dipandu ke mana-mana.

“Ciri praktikal dan serba boleh pertama dalam kelasnya ini membolehkan tempat duduk belakang dilipat rata atau diterbalikkan ke atas dalam empat mod konfigurasi – utiliti, panjang, tinggi dan refresh – untuk memenuhi keperluan ruang storan yang berbeza dengan memaksimumkan ruang belakang secara kreatif semasa mengangkut barang,” ujar Madoka Chujo, Pengarah Urusan dan Ketua Pegawai Eksekutif Honda Malaysia.

Pelancaran Honda City Hatchback 2022 dijangka akan berlangsung pada sekitar tahun ini tidak lama lagi. Sementara itu, anda boleh dapatkan info lanjut atau membuat tempahan model ini dengan mengunjungi bilik pameran dan jualan Honda di seluruh negara atau layari laman web rasmi Honda Malaysia di www.honda.com.my.

Tular gambar pekerja kilang Honda bersama model Jazz terakhir dibuat di Malaysia pada bulan Oktober lalu untuk memberikan laluan kepada Honda City Hatchback. Baca lebih lanjut melalui pautan di bawah.

Honda Secara Rasmi Tamatkan Pengeluaran Model Jazz Di Malaysia

Bakal Ganti Jazz, Honda Malaysia Kongsi Video ‘Teaser’ City Hatchback


Tempahan Hotel Hampir Penuh, Tempat Tarikan Pelancong Bakal Sesak Diserbu Rakyat Malaysia

Pengumuman Perdana Menteri Tan Sri Muhyiddin Yassin semalam pastinya membuat ramai orang tersenyum gembira. Mana tidaknya, rakyat Malaysia telah dibenarkan untuk rentas negeri dan melancong bermula 10 Jun 2020.

Sepanjang pelaksanaan Perintah Kawalan Pergerakan bagi membendung penularan wabak COVID-19, kita mendapat beberapa berita yang tidak baik terutama sekali industri pelancongan dan perhotelan dimana hotel terpaksa tutup operasi dan pemandu pelancong tempatan hilang punca pendapatan.

Anda haruslah ambil peluang ini untuk membantu industri pelancongan dan perhotelan di Malaysia bagi menaikkan semula ekonomi kita dengan pergi melancong. Dikhabarkan bahawa hotel di Langkawi telah menerima 1,000 tempahan dalam masa sejam selepas pengumuman khas Perdana Menteri.

Hi semua. Mai la melancong kat Cameron Highlands! Kalau tak keberatan tolong RT boleh? Help us stay in business. Thanks in advance. Boleh terus tekan link ini untuk dapatkan e-gift voucher anda https://t.co/iORpxWn955 pic.twitter.com/X02Ldj47fh

Hi! Kami menawarkan pakej percutian menarik di Sabah. Sesiapa nak travel ke Sabah jom hubungi kami. Nak kereta sewa pun boleh roger kami. See yaaa😉😍

IG: afscarrental Fb page : AFS Car rental & tours sdn bhd pic.twitter.com/7qZzHJUnF3

— Afscarrental&Tours (@afscarrental) June 7, 2020

Malah, terdapat pelbagai promosi destinasi percutian di media sosial dan orang ramai sedang sibuk mencari destinasi pilihan. Mana tidaknya, selepas lama terperuk di rumah, kini anda boleh tenangkan fikiran dengan pergi bercuti.

Menerusi tinjauan kami, hotel hampir penuh ditempah di beberapa lokasi tumpuan pelancong seperti Langkawi, Port Dickson, Cameron Highland dan banyak lagi.

Ramai nk mampus book hotel kat langkawi. For first time diorg buka slot utk 1000 booking. Habis dh weii. Bru nk usha2 laju eh rakyat malaysia buat keje

Serious ah semua hotel yg nak pergi ni semua fully book? Hahahaha gila power rakyat malaysia!

Weh, petang tadi announcement…pukul 8 malam ni sis dah booking hotel woiii. Nampak tak tepu dia lagu mana??

Nasib lah block leave sis memang end of June. Takpelah, takde rezeki ke Turki. Kita bantu sektor pelancongan Malaysia je lah. 😁

Diharap dengan pelaksanaan Perintah Kawalan Pergerakan Pemulihan ini sedikit sebanyak dapat membantu ekonomi negara dan rakyat Malaysia masih mengekalkan norma baharu. Dimanakah destinasi pertama pilihan anda untuk melancong?

Jika anda tidak tahu ingin ke mana, kami kongsikan beberapa artikel destinasi yang anda boleh pertimbangkan. Klik sahaja pada pautan di bawah ini.

Keindahan ‘Sunset’ Di Pulau Jerejak Ini Destinasi Terbaik Buat Mereka Yang Mahukan Ketenangan

Ladang Bunga Matahari Di Perlis, Destinasi Percutian Terbaharu Yang Anda Perlu Terokai

Ini Tip & Trik Tempah Hotel Dengan Harga ‘Murah’ Anda Perlu Tahu


Al Jazeera Risau Keselamatan Pekerja Mereka Di Malaysia Selepas Dokumentari Tular

Selepas dokumentari mereka “Locked Up in Malaysia’s Lockdown” mula tular sejak minggu lalu, agensi berita antarabangsa Al Jazeera pada semalam akhirnya mengeluarkan kenyataan mengenai perkara itu di laman mereka.

Dalam kenyataan bertarikh 9 Julai itu, pihak Al-Jazeera menjelaskan mereka menolak dakwaan oleh pihak berkuasa negara ini yang menyatakan laporan mereka sebagai tidak tepat, mengelirukan dan tidak adil.

Bukan sahaja menafikan dakwaan tersebut, malah pihak Al Jazeera turut menyatakan kebimbangan mereka terhadap keselamatan kakitangan mereka di negara ini susulan dokumentari tersebut yang tular sebelum ini.

Menurut Al Jazeera, kakitangan mereka di Malaysia telah menjadi sasaran gangguan dalam talian termasuk beberapa ugutan dan pendedahan maklumat peribadi mereka di media sosial.

“Al Jazeera juga mempunyai kebimbangan berkaitan gangguan dalam talian yang dihadapi pekerja kami.

“Wartawan kami telah menjadi sasaran mesej kesat serta ugutan bunuh,” jelas kenyataan tersebut.

Selain bimbang dengan keselamatan pekerja mereka, Al Jazeera juga turut menyatakan kebimbangan mengenai keselamatan individu-individu yang telah ditemu bual dalam dokumentari itu sebelum ini yang turut melalui gangguan di atas talian.

Dokumentari yang tular itu sebelum ini membuat laporan penyiasatan kenapa pandemik COVID-19 telah memaksa pekerja asing di negara ini bersembunyi.

Antara yang ditemubual bagi memberikan gambaran mengenai apa yang berlaku adalah beberapa orang pekerja asing yang berada di dalam negara.

Walaupun laporan mereka dipersoalkan oleh netizen dan juga pihak berkuasa, namun Al Jazeera menolak dakwaan yang telah dilemparkan dan pada masa sama meminta agar pihak berkuasa negara ini menghormati kebebasan media dan berhenti menganggap wartawan mereka sebagai penjenayah.

“Seperti yang dinyatakan dengan jelas dalam dokumentari tersebut, Al Jazeera mengiktiraf tindak balas yang dilakukan Malaysia berjaya menghentikan penularan virus COVID-19.

“Program itu juga dengan jelas menunjukkan usaha yang dilakukan beberapa organisasi di Malaysia yang menyediakan bantuan secara langsung kepada warga asing yang memerlukan,” jelas mereka lagi.

Laporan Al Jazeera itu sebelum ini menerima reaksi negatif daripada netizen dengan rata-rata berpendapat apa yang dipaparkan sebagai kurang tepat. Baca beberapa perkongsian kami mengenainya sebelum ini di pautan di bawah.

Laporan Salah Al Jazeera Bangkitkan Kemarahan Rakyat Malaysia

Netizen Meluat Lelaki Bangladesh Ini Cuba Raih Simpati Walaupun Mengaku Mereka Adalah PATI


Tempahan Model Perodua D55L Kini Dibuka, Harga Ditawarkan Bermula Daripada RM62,500

Sudah sekian lama orang ramai menunggu bilakah Perodua akan ‘bercerita’ lebih lagi mengenai model SUV baru mereka yang lebih dikenali sebagai Perodua D55L, hari ini Perodua telah mengumumkan tempahan untuk kereta SUV tersebut telah dibuka.

Antara info terkini mengenai kereta SUV yang telah pihak Perodua kongsikan ialah model D55L ditawarkan dalam tiga pilihan varian dengan pelbagai pilihan warna.

Difahamkan setiap varian akan hadir dengan warna berbeza yang telah dikategorikan seperti berikut:

Antara ciri utama yang akan menjadi tumpuan pada SUV ini nanti ialah Sistem Bantuan Pemanduan Selamat (ASA). Sistem ASA yang digunakan lebih canggih dan terkini mampu beroperasi pada kelajuan yang lebih tinggi dan mampu mengesan kenderaan dua roda. Sistem ini digunakan pada semua varian yang ditawarkan.

“Perodua D55L model pertama di bawah rangka tindakan Perodua Smart Build, menerajui gaya, keselamatan, teknologi, tahap kelengkapan dan juga nilai bagi Perodua,” kata Presiden dan Ketua Pegawai Eksekutif PERODUA, Datuk Zainal Abidin Ahmad kepada Berita Harian.

Harga yang pihak Perodua tawarkan bermula dari RM62,500—RM74,300 (tidak termasuk kos-kos yang lain). Aksesori Gear Up juga boleh ditambah untuk menampakkan lagi rupa ‘eksklusif’ pada SUV ini nanti.

Model SUV baru Perodua ini akan menjadi pengganti kepada Perodua Kembara dan Perodua Nautica yang pernah berada di pasaran Malaysia satu masa dahulu. Sehingga kini tidak dapat dipastikan apakah ‘nama rasmi’ yang bakal Perodua gunakan dan bilakah pelancaran rasmi akan dibuat.

Tetapi apa yang pasti, bermula hari ini Proton sudah ada pesaing di dalam segmen SUV buatan tempatan. Anda boleh baca pengumuman penuh Perodua di sini.

Baca lagi artikel-artikel yang pernah kami kongsikan sebelum ini melalui pautan di bawah.

Perodua Yakin Capai Sasaran Jualan 240,000 Unit Kereta Pada 2021

Proton Lancar 4 Model Edisi Terhad, Harga Bermula RM42,300


Tempahan Perodua Alza Serba Baharu Dibuka Dengan Harga Bermula RM62,000

Setelah sekian lama menunggu penggantinya, akhirnya MPV generasi baharu yang dinanti-nantikan ramai, Perodua Alza 2022 kini sedia ditempah bermula hari ini.

Perodua Alza 2022 mempunyai enjin 1.5-liter empat-silinder NA Dual VVT-i berserta kotak gear automatik D-CVT. Difahamkan MPV ini menerima pengiktirafan kenderaan cekap tenaga dengan kadar penggunaan bahan api serendah 22.0 km per liter.

Daripada segi teknologi pula, MPV baharu ini dilengkapi dengan brek parkir elektronik (EPB) dan sistem kamera parkir keliling 360 darjah, yang pertama kali hadir pada model kereta Perodua.

Antara teknologi lain yang turut disertakan pada MPV ini, Advanced Safety Assist (ASA), Automatic Emergency Brake (AEB), Lane Departure Warning (LDW) dan Lane Departure Prevention (LDP).

Perodua Alza 2022 akan ditawarkan dalam tiga varian, bermula RM62,000 untuk 1.5L X, RM68,000 (1.5L H) dan RM75,000 (1.5L AV). Harga yang dikongsikan itu tidak termasuk kos insurans dan cukai jalan.

Pelbagai pilihan warna ditawarkan pada MPV baharu ini; Ivory White (warna solid), bersama Glittering Silver dan warna baru Elegant Black ditawarkan untuk ketiga-tiga varian, manakala warna Garnet Red dan Vintage Brown hanya untuk varian H dan AV.

Presiden dan Ketua Pegawai Eksekutif Perodua Dato’ Zainal Abidin Ahmad menyatakan model MPV baharu itu disasarkan untuk memenuhi permintaan pelanggan, jadi ia mengambil masa alam mereka bentuk model baharu ini.

“Perubahan model penuh ini mewakili usaha terbaik kami setakat ini dari segi penawaran produk kerana ciri yang disertakan adalah yang terbaik dalam kategori harganya,” kata beliau.

Bagi yang berminat untuk mendapatkan model MPV Perodua Alza 2022, inilah peluang yang anda perlu rebut sebelum 1 Julai ini dan didaftarkan sebelum 31 Mac 2023 supaya anda tidak terlepas ‘diskaun’ pengecualian cukai jualan kenderaan.

Anda boleh daftar minat bermula hari ini melalui pautan rasmi di sini.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Kerajaan tetapkan tarikh terakhir pengecualian cukai jualan kenderaan pada 30 Jun ini dengan tarikh terakhir pendaftaran pada 31 Mac 2022.

Kerajaan Kekalkan Tarikh Terakhir Pengecualian Cukai Jualan Kenderaan Pada 30 Jun Ini

Rakyat Masih Belum Bersedia, Menteri Minta Kaji Dasar ‘Lupuskan Kenderaan Tua’ Diperincikan

‘Data Diambil Sejak Zaman British’ – Bekas Menteri Pengangkutan Pertikai Jumlah Sebenar Kenderaan Di Malaysia


Tempahan Perodua Axia 2019 Sudah Mula Dibuka Dengan Harga Serendah RM 24,090

Jika beberapa minggu lalu Proton Saga 2019 selaku kereta dengan penawaran terendah dilancarkan, nampaknya kita akan dapat lihat Perodua Axia 2019 pula bakal membuat kemunculan tidak lama lagi.

Menerusi kemaskini terbaru ini, Perodua masih belum memperlihatkan rekabentuk rasmi Perodua Axia 2019 walau bagaimanapun difahamkan rekaan terbaru ini bakal hadir dengan rekabentuk seakan SUV kompak.

Sebanyak enam variasi ditawarkan buat Perodua Axia 2019 merangkumi spesifikasi E,G, GXtra, Style, SE dan AV dimana model dengan spesifikasi terendah ditawarkan dengan harga RM24,090. Perodua mengesahkan penggunaan enjin 1.0 liter tiga-slinder yang bakal dipadankan bersama tranmisi lima kelajuan manual dan transmisi empat kelajuan automatik.

Enjin 1KR-VE VVT-i ini direkodkan dengan kelajuan 67 kuasa kuda dan 91 Nm tork dengan penggunaan bahan api 22.5km/l untuk manual dan 21.6km/l untuk automatik.

Selain daripada rekaannya, Perodua dilihat turut mempertingkatkan aspek keselamatan dengan penyertaan Vehicle Stability Control (VSC) serta Advanced Safety Assist (ASA) 2.0 bagi model Axia Advance.

Setakat ini, pihak Perodua telahpun membuka tempahan bagi Perodua 2019 melalui pengedaran brochure harga dan bayangan model ini. Berikut merupakan harga on-the-road bagi kesemua variasi Perodua Axia 2019.

Axia E: RM 24, 090
Axia G: RM 33, 490
Axia GXtra: RM 34,990
Axia STYLE: RM 38, 890
Axia SE: RM 38, 890
Axia AV:RM 43,190


Tempahan Tanpa Henti Hingga April 2021, Top Glove Bakal Muncul Lima Saham Teratas Bursa

Syarikat pengeluar sarung tangan terbesar di dunia, Top Glove Corp minggu ini semakin hampir untuk menduduki tempat di lima saham teratas dalam bursa.

Top Glove yang memulakan tahun ini di kedudukan ke-24 dilaporkan semakin hampir mengatasi Axiata Group Bhd yang berada di kedudukan kelima dengan 4.1% daripada 30 saham indeks penanda aras setakat akhir tahun 2019.

Top Glove telah mencatatkan rekod 49% dalam lima hari menjadi RM10.58, setelah broker menaikkan anggaran bahagian mereka hingga setinggi RM13.30, lapor data yang disusun oleh Bloomberg.

Top Glove yang memiliki dan mengendalikan 44 kemudahan pembuatan di Malaysia, Thailand, dan China turut melaporkan bahawa mereka telah mengunci pesanan penjualan hingga April tahun 2021, di mana kesan daripada wabak COVID-19 telah mendorong kepada permintaan tinggi.

Selain Top Glove, syarikat pembuat sarung tangan lain turut merasa kesan pandemik COVID-19 dengan mencatat lonjakan. Hartalega Holdings Bhd telah meningkat 27% minggu ini sementara Kossan Rubber Industries Bhd naik 34%.

Di kedudukan teratas, ia masih dipegang oleh  Public Bank Bhd, diikuti oleh Tenaga Nasional Bhd, Malayan Banking Bhd dan CIMB Group Holdings Bhd.

Berikut adalah laporan lain untuk anda, klik pautan di bawah untuk membaca.

Perlekeh Kualiti ‘Gloves’ Buatan Malaysia, Netizen Sekolahkan Warga British Yang Berlagak

Akibat Kekurangan Bekalan, Amerika Syarikat Tarik Balik Pengharaman Sarung Tangan Getah Malaysia


Tempahan Tertunggak Kereta Cecah Lebih 500,000 Unit Di Malaysia

Walaupun dunia sudah mulakan ‘kehidupan baharu’ selepas pandemik COVID-19 melanda, namun kesan yang ditinggalkannya telah mengganggu ekonomi dunia serta kewangan peribadi.

Bagaimanapun, kira-kira lebih 500,000 tempahan tertunggak kereta dipercayai ketika ini berbanding 267,000 unit yang diumumkan oleh Kementerian Kewangan pada 20 Jun lalu.

Penganalisis HLIB Research, Daniel Wong, berkata jumlah keseluruhan industri (TIV/Total Industry Volume) untuk tahun ini diunjurkan meningkat berikutan jangkaan penghantaran tempahan tinggi yang berterusan pada bulan-bulan akan datang.

Beliau berkata, jangkaan penghantaran tempahan tinggi itu disokong oleh tempahan tertunggak yang besar untuk pengeluar peralatan asli (OEM) utama iaitu Proton, Perodua, Honda, Toyota dan jenama lain.

Memetik laporan Berita Harian, Persatuan Automotif Malaysia (MAA) turut menyatakan menyatakan jangkaan TIV meningkat kepada 630,000 bagi 2022 berbanding 600,000 sebelum ini.

“Kami menganggarkan tempahan tertunggak industri ketika ini melonjak kepada lebih 500,000 unit berbanding 267,000 unit yang dinyatakan semasa pengumuman Kementerian Kewangan mengenai pengecualian Cukai Jualan dan Perkhidmatan (SST) berakhir untuk tempahan baharu menjelang 30 Jun 2022 masih terpakai untuk penghantaran kenderaan sebelum 31 Mac 2023,” katanya dalam satu nota penyelidikan.

Daniel Wong berkata, walaupun jangkaan pemulihan TIV berterusan sehingga akhir tahun dengan disokong oleh paras tempahan tertunggak yang tinggi, dan TIV pada 2023 dijangka akan perlahan.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu Ford Ranger 2022 telah dilancarkan di Malaysia baru-baru ini. Ford turut bawakan ‘satu model khas’ semasa pelancaran tersebut. Baca lebih lanjut melalui pautan di bawah.

Ford Ranger 2022 Hadir Dengan Ciri-Ciri Versatil, Harga Bermula Daripada RM108,888

Perdana Menteri Lancar Perodua Alza Baharu Dengan Harga Rasmi Bermula RM62,500

Hilang Garang Tetapi Tampil Matang, Honda Kongsi Gambar Rasmi Civic Type R 2023


Tempahan Tiket Penerbangan MAS Boleh Disemak Dengan Hanya Menggunakan WhatsApp

Bersesuaian dengan aliran teknologi yang semakin maju serta majoriti pengguna yang menggunakan WhatsApp, Malaysia Airlines nampaknya telah menawarkan sebuah kemudahan terbaru buat para pengguna.

Melalui kemaskini terbaru, anda yang telah membuat tempahan tiket penerbangan bersama Malaysia Airlines berpeluang menyemak tempahan dengan menggunakan WhatsApp sahaja. Mudah bukan?

Teknologi yang baru dilancarkan buat Malaysia Airlines ini nampaknya bakal menawarkan perkhidmatan check-in serta beberapa fungsi lain buat para pengguna pada masa akan datang. Kemaskini terbaru ini sekaligus menjadikan Malaysia Airlines sebagai penerbangan pertama di Malaysia dan terawal di dunia yang mengimplemen teknologi terbaru ini.

Sekiranya anda ingin mengoptimasikan bisnes anda melalui WhatsApp, anda turut boleh melakukannya dengan menggunakan WhatsApp for Business.


Traveloka Kini Menawarkan Peluang Menempah Tiket Penerbangan Secara Ansuran Tanpa Faedah

Sebut sahaja tentang ‘balik kampung’, pastinya ramai yang membayangkan suasana kampung yang aman damai serta jauh dari ibu kota. Memang seronok sungguh dapat berkumpul bersama sanak saudara yang sudah lama tidak berjumpa.

Dalam pada itu, kos perjalanan yang tinggi mungkin antara perkara yang tidak dielakkan sekiranya kampung anda berada jauh dari ibu kota. Sama ada di luar negeri mahupun negara, pastinya kos yang tinggi perlu dibelanjakan lebih-lebih lagi apabila sudah berkeluarga.

Mengetahui ramai pengguna yang terbeban dengan masalah ini, kini Traveloka dengan kerjasama Maybank telah menawarkan sebuah peluang dimana anda mampu menempah tiket penerbangan dan membuat pembayaran secara ansuran dengan mudah.

Bermula dengan tempahan serendah RM500, anda berpeluang untuk mendapatkan pinjaman secara ansuran selama 6 bulan dan bakal dilanjutkan sehingga 12 bulan sekiranya pinjaman anda melebihi RM1,000. Selain itu, anda juga berpeluang menempah hotel serta mendapatkan manfaat yang sama melalui tawaran terbaru Traveloka ini.

Tidak hanya dikhususkan buat mereka yang ingin pulang ke beraya, kerjasama diantara Traveloka dan Maybank ini dijangka akan berterusan membolehkan orang ramai travel ke serata negara dengan pinjaman tanpa ansuran.

Buat anda yang berminat untuk mengetahui dengan lebih lanjut mengenai kerjasama Traveloka dan Maybank atau mungkin ingin mencuba servis terbaru ini, anda boleh ke laman web Traveloka di sini.


Mahu Menggunakan Servis Uber? Tempah Sahaja Terus Menerusi Google Maps

Tempahan Uber semakin mendapat perhatian dunia dari hari ke hari. Selain peningkatan bilangan pemandu, cara perbelanjaan para pengguna juga sedikit berubah ketika ini.

Seringkali pengguna kerap membuka Google Maps terlebih dahulu untuk mengetahui jarak perjalanan ke sesebuah destinasi sebelum membuat tempahan. Mengetahui tabiat pengguna yang sedemikian, Google Maps kini selangkah kedepan dengan memperkenalkan fungsi terbaru khas buat mereka yang kerap menggunakan Uber.

Bayangkan anda hanya perlu masukkan lokasi dimana anda berada dan seterusnya destinasi, paparan menu untuk tempahan Uber akan terus tersedia termasuk harga anggaran untuk satu perjalanan. Cool bukan?

Dalam pada itu, pengguna haruslah mempunyai akaun dan aplikasi Uber untuk menggunakan fungsi terbaru daripada Google ini. Jika anda tidak memiliki aplikasi tersebut, Google akan memaparkan pautan ke stor aplikasi di mana anda boleh memuat turun aplikasi tersebut.

Baca lagi: Tidak Tahu Sama Ada Memilih Uber Atau Grab? Google Maps Sediakan Jawapan Terbaik


Tempahan Untuk Karpet Virgil Abloh x IKEA ‘KEEP OFF’ Sudah Dibuka

Semua sedia maklum koleksi Virgil Abloh x IKEA akan dilancarkan secara rasmi pada tahun 2020. Tetapi buat anda yang mahu buat tempahan awal untuk koleksi ini, anda sudah boleh berbuat demikian.

Setiap karpet hadir dengan corak yang unik dan selari dengan visi Virgil Abloh. Salah satunya pada permukaan karpet, dapat dilihat perkataan ‘KEEP OFF’ yang menonjolkan ciri-ciri rekaan Virgil Abloh.

taking your input on this @ikeatoday interior design project. live in a second on twitter @virgilabloh via periscope #ikeaxvirgil

A post shared by @ virgilabloh on Oct 16, 2017 at 7:56am PDT

Hope you are as excited as we are about today’s workshop. You can start asking your question in the comments below. Join the conversation at 5.30 pm EST. Link in bio. #ikeaxvirgil #ikeatoday @virgilabloh

A post shared by  IKEA Today (@ikeatoday) on Apr 30, 2018 at 9:34am PDT

Bagi anda yang ingin mendapatkan koleksi ini, harga permaidani kolaborasi ini bermula pada berharga $499 (~RM2,070). Koleksi ini akan tersedia untuk ditempah pada 10 Mei 2019 di IKEA New York kecuali Norfolk, Virginia dan Centennial, Colorado. Adakah koleksi ini pun akan tersedia di IKEA Malaysia tidak lama lagi? Sama-sama kita nantikan.


Tempahan Untuk Model Proton Saga 2019 Cecah 4,000 Unit

Nampaknya model Proton Saga 2019 tidak perlu tunggu lama untuk pikat hati rakyat Malaysia kerana sejak dilancarkan secara rasmi pada 6 Ogos lalu, Proton sudah menerima kira-kira 4,000 tempahan untuk model ini.

“Secara purata, kami menerima lebih kurang 500 tempahan untuk model Proton Saga ini. Ianya satu berita yang baik buat Proton,” kata Pengarah Pemasaran Proton, Cheng Seng Fook.

Rekaan lebih mantap Saga 2019 ini mendapat respon yang sangat positif daripada netizen. Sampaikan ada yang menyesal kerana tidak tunggu terlebih dahulu untuk model terbaru Saga ini.

Artis grafik tempatan, The Ajerul turut berkongsikan modifikasi ringkas yang boleh dibuat pada model 2019. Ubah sedikit sahaja, model ini terus nampak lebih elegan dan garang.

Proton Saga 2019 modified . . atas permintaan ramai… poksu edit sikit Saga 2019… actually tak banyak sangat edit, sebab bila di perhatikan, perubahan minor ni sudah cukup lawa… #Saga2019 #Sagamodified #rubyred #editsaje #editcarapoksu #theajerul gambar asal dari : PaulTan.org

A post shared by  The Ajerul (@theajerul) on Aug 7, 2019 at 12:11am PDT

Ditambah lagi dengan harga permulaannya yang jauh lebih rendah daripada model sebelum ini (serendah RM32,800), ramai yang merasakan pembelian model Saga 2019 ini adalah sangat berbaloi. Adakah anda salah seorang yang sudah membuat tempahan untuk model ini?


Al-Jazeera Umpama Nampak Kuman Di Seberang Laut, Gajah Di Pelupuk Mata Tiada Tampak

Al Jazeera, agensi berita antarabangsa yang bertapak di Qatar telah sedikit sebanyak menggangu gugat hati rakyat Malaysia dengan berita palsu yang disiarkan di laman Youtube dengan tajuk Locked Up in Malaysia’s Lockdown pada 3 Julai lalu.

Dokumentari tersebut telah menggambarkan Malaysia seperti negara yang mengamalkan sikap menindas, menekan dan tidak berperikemanusian terhadap warga asing.

Namun ia telah dinafikan sendiri oleh rakyat Malaysia yang tampil mempertahankan tindakan kerajaan terhadap kemasukan warga asing yang tidak mempunyai dokumen yang sah.

Apa yang menjadi persoalan kini, apakah motif disebalik kelakuan kurang enak dari Al Jazeera ini? Kalau mahu sampaikan berita, buatlah berita yang betul. Dan kalau mahu memburukkan negara orang, mungkin Al Jazeera boleh lihat negara sendiri dahulu.

Al Jazeera seolah lupa untuk memberitahu bagaimana pekerja warga asing di Qatar, salah sebuah negara terkaya di dunia, dieksploitasi dengan pelbagai jenis tekanan dan penindasan disebabkan sistem Kafala – terutamanya pekerja warga asing yang telah ditugaskan untuk membina beberapa stadium menjelang aksi Piala Dunia nanti.

Sistem Kafala adalah satu sistem yang menindas dan mengikat pekerja warga asing di sana. Sistem ini sah dan berpaksikan kepada tajaan – pekerja warga asing akan terikat kepada majikan/penaja untuk tempoh kontrak mereka. Antara initipati sistem ini adalah pekerja warga asing tidak dibenarkan menukar kerja dan tidak dibenarkan meninggalkan Qatar tanpa kebenaran bertulis dari majikan.

Pada bulan Oktober 2013, The Guardian melaporkan bahawa 44 orang pekerja warga asing dari Nepal telah meninggal dunia di Qatar dalam jangka masa dua bulan. Manakala pada 2013 dan 2016, Amnesty International melaporkan bagaimana kerajaan Qatar mengambil sikap ‘pejam mata’ dengan penindasan terhadap pekerja warga asing yang bertanggungjawab membina Stadium Khalifa Doha.

Persatuan Bangsa-Bangsa (PBB) bersatu turut mengeluarkan laporan di mana mereka mengambarkan situasi pekerja warga asing di Qatar yang terpaksa bekerja tanpa gaji dan hidup dalam keadaan yang tidak berkualiti. Dalam satu kes pada Mei 2018, hampir 1,200 pekerja warga asing tidak mendapat gaji selama beberapa bulan dan telah hidup berminggu-minggu tanpa bekalan air atau elektrik.

Pada bulan September 2018 pula, Amnesty International sekali lagi menerbitkan kajian terhadap sebuah syarikat kejuruteraan di Qatar yang telah menyebabkan puluhan pekerja warga asing terkandas dan tidak diberikan wang. Mereka akhirnya terpaksa pulang ke negara masing-masing dengan membawa beban hutang ribuan dolar dan dicampur dengan faedah.

Manakala pada bulan Mei lalu, The Guardian melaporkan bahawa pekerja warga asing disana terpaksa merayu untuk mendapatkan makanan disebabkan kejatuhan ekonomi serta dasar kerajaan Qatar, di mana syarikat yang terkesan akibat COVID-19 diberi kebenaran untuk menghentikan pekerja atau memberi cuti tanpa gaji.

DW juga turut melaporkan pada bulan lalu bahawa sekitar 100 orang pekerja warga asing dari Asia Tenggara dan Afrika yang bertanggungjawab membina beberapa stadium Piala Dunia Qatar 2022 tidak dibayar gaji selama tujuh bulan. Apa yang lebih kejam lagi, FIFA melaporkan bahawa kerajaan Qatar sedar bahawa pekerja warga asing ini tidak dibayar gaji sejak Julai 2019 lagi.

Untuk rekod, Qatar sebenarnya telah menandatangi satu perjanjian Pertubuhan Buruh Antarabangsa PBB (ILO) pada November 2017 dan berjanji untuk mengubah sistem kerja warga asing.

Namun, kenyataannya masih ramai lagi pekerja warga asing di Qatar ditindas dan dinafikan hak mereka. Sebagai contoh, pekerja warga asing dari pelbagai sektor masih dinafikan hak mereka untuk pulang ke negara asal dan gaji minimum yang diterima oleh mereka masih rendah.

Apa yang jelas, perbezaan besar antara Malaysia dan Qatar adalah kerajaan kita masih punya rasa tanggungjawab untuk menyantuni setiap warga asing yang datang bekerja di negara kita. Mereka masih diberi makan dan mendapat layanan yang baik dari pihak berkuasa semasa wabak COVID-19 melanda negara.

Al Jazeera mungkin boleh mula dengan melihat tepi kain sendiri sebelum menyebarkan berita yang tidak enak mengenai negara orang.

Bagi anda yang terlepas mengenai isu laporan salah Al Jazeera terhadap cara kerja kerajaan Malaysia terhadap warga asing, klik pautan di bawah.

Laporan Salah Al Jazeera Bangkitkan Kemarahan Rakyat Malaysia


10 Tempat ‘Best’ Di Norway Untuk Anda Pergi

Norway di antara destinasi yang digemari dikalangan pengembara tegar. Paling seronok, selain dari terkenal dengan permandangan yang cantik, Norway juga merupakan salah satu bandar termoden di dunia. Oh ya! Kalau anda nak tahu, Norway juga termasuk dalam senarai Negara paling selamat untuk pelancong.

Kalau anda merancang untuk ke Norway, di sini senarai 10 lokasi best yang anda patut pergi.

1. Alesund
Terletak di pantai barat Norway, bandar ini dibina semula pada tahun 1904 selepas berlakunya peristiwa kebakaran besar suatu ketika dahulu. Kini Alesund merupakan salah satu bandar tercantik di dunia.

2. Tromso
Bandar terbesar di Utara Norway. Tromos sangat terkenal dengan rekaan rumah kayu abad ke 18 dan kecantikan alam semulajadinya. Terletak lebih kurang 350 km (217 batu) dari Garisan utara artik, Tromso ialah salah satu tempat terbaik di dunia untuk anda melihat Northern Lights.

3. Trondheim
Trondheim merupakan bandar ke 3 terbesar di Norway, ini destinasi paling ideal buat anda yang mahu meneroka sejarah di Norway.

4. Jotunheimen National Park
Jotunheimen atau dikenali dengan panggilan ‘ Rumah Gergasi ‘. Kawasan pergunungan meliputi 29 kemuncak tetinggi di Norway dan berhampiran dengan air terjun Vettisfossen iaitu air terjun tertinggi di Norway.

5. Svalbard
Svalbard ialah satu gugusan pulau terletak antara Lautan Artik, Barents Sea, Greenland Sea , dan Norwegian Sea. Di sini juga terdapat hidupan liar seperti beruang kutub, karibu, rusa kutub, musang kutub, ikan paus, anjing laut dan walrus

6. Oslo
Oslo ialah sebuah bandar moden yang terkenal dengan suasana tenang dan aman. Yang menariknya, hanya 1/3 sahaja kawasan bandar dan 2/3 lagi adalah taman-taman hijau dan kawasan hutan. Banyak aktiviti luar yang anda boleh lakukan di sini.

7. Stavanger
Stavanger merupakan salah satu tempat dengan kawasan pantai yang luas di dunia. Tempat ini sangat popular dikalangan pelancong terutama pada musim panas. Untuk anda yang suka berjemur, ini adalah destinasi pilihan yang tepat dan menyeronokkan.

8. Lofoten Islands
Tempat ini paling popular di Norway, ia terletak di bahagian utara dan merupakan perkampungan kepada nelayan-nelayan kecil disini. Tempat ini di sifatkan sebagai sebahagian penting kepada permandangan-permandangan indah di Norway.

9. Bergen
Bandar ke 2 terbesar di Norway. Bergen merupakan pelabuhan utama di negara ini pada abad ke 15. Tetapi hari ini ia dikenali sebagai destinasi pelancongan penuh dengan restoran tepi laut yang sedap.

10. Western Fjords
Paling disyorkan! Western Fjords sangat terkenal dengan keindahan alam semulajadi yang menggagumkan. Umumnya ia agak sempit dan dikelilingi gunung-gunung tinggi dengan batu bercuram.

BACA: Kejadian Alam Semulajadi Ini Memikat Hati Kami Terbang Ke Norway, Kami Tidak Mahu Pulang


Tempat Duduk Ahli Parlimen Di Dewan Rakyat Kini Dilengkapi Penghadang

Bagi mengurangkan risiko penularan wabak COVID-19 ketika ini, Dewan Rakyat yang menjadi tempat persidangan ahli parlimen kini dilengkapi dengan penghadang lut sinar.

Pelindung lut sinar yang memisahkan ahli parlimen itu dilaporkan mula digunakan sejak semalam oleh beberapa laporan media tempatan dan melalui perkongsian di media sosial oleh ahli politik negara ini.

Menurut Timbalan Yang Dipertua Dewan Rakyat Azalina Othman Said, ahli parlimen yang menyertai persidangan itu perlu menarik  menarik penghadang tersebut semasa duduk di dalam dewan untuk memastikan jarak pemisah antara dan tiada kontak rapat antara mereka.

Speaker tengok penghadang di tempat duduk MP. Prototype ni. Kita cubatry minggu ni tengok macam mana ok ke tak haha@MYParlimen pic.twitter.com/vYnbrBmLyJ

— Fahmi Fadzil (@fahmi_fadzil) August 3, 2020

Penghadang lutsinar dipasang antara sebahagian MP di #DewanRakyat bagi membolehkan MP duduk di kerusi biasa. #Parlimen berusaha utk beri keselamatan kesihatan supaya MP lebih produktif bagi membawa suara #rakyat. Saya tiba 1.30 tgh mlm dari Sabah. Spt biasa pagi2 sudah di Dewan.. pic.twitter.com/irA7vuDLEM

— Ahmad b Maslan (@ahmadmaslan) August 3, 2020

Sebelum pemasangan penghadang tersebut sebelum ini, ada di antara ahli parlimen yang terpaksa duduk di tempat pegawai di sebelah kiri dan kanan dewan.

Pemasangan penghadang tersebut sekaligus bakal memastikan ahli-ahli parlimen ini bakal kembali ke tempat duduk asal mereka.

Azalina bagaimanapun menjelaskan setakat ini hanya sebahagian penghadang sahaja dapat dipasang dan menjangkakan ianya akan dapat diselesaikan pada minggu hadapan.

“Bagaimanapun masih terdapat sebahagian ahli yang berhormat perlu duduk di tempat duduk pegawai di sebelah kiri dan kanan, dan kerana hanya sebahagian penghadang lut sinar yang dapat dipasang dalam tempoh terdekat ini.

“Oleh demikian saya memohon kesabaran ahli yang berhormat sehingga perkara ini dapat diselesaikan,” katanya seperti dipetik Malaysiakini.

Ahli parlimen dan Yang di-Pertuan Agong sebelum ini juga pernah mencuri tumpuan apabila seluruh dewan menunjukkan solidariti kepada petugas barisan hadapan COVID-19 dengan berdiri seketika. Baca mengenainya di pautan di bawah.

Agong Dan Ahli Parlimen Berdiri Sebagai Penghormatan Kepada ‘Frontliner’ COVID-19

P. Prabakaran Diumumkan Sebagai Ahli Parlimen Termuda Malaysia

Ini Jumlah Pendapatan Bulanan Perdana Menteri Dan Anggota Pentadbiran Kerajaan Menurut SPRM


Google Dinobatkan Sebagai Tempat Kerja Terbaik Sepanjang 2017

Tidak hanya berjaya memperkenalkan produk yang kreatif dan inovatif, Google juga ternyata berjaya memberikan yang terbaik buat para pekerjanya. Berdasarkan kajian Business Insider terhadap 500 pekerja di setiap syarikat ternama sepanjang tahun ini, Google telah berjaya menjadi syarikat pilihan buat para pekerja.

Beberapa syarikat lain turut menempah tempat dalam 50 syarikat terbaik untuk bekerja antara Facebook ditangga ke-3, Netflix ditangga ke-9 manakala Apple pada tangga ke-18. Berikut merupakan rekaan dalaman pejabat Google yang berjaya membuatkan para pekerjanya berpuas hati untuk berkhidmat di syarikat ini.

Tidak hairanlah syarikat ini berjaya dinobatkan sebagai tempat kerja terbaik hasil undian para pekerja. Gaya ruang pejabat terbuka yang diimplemen Google juga dikatakan mampu memberi peluang buat para pekerja bebas bekerja dimana sahaja sekaligus meningkatkan produktiviti pekerjaan.

Sememangnya tahun yang bermakna buat Google, produk yang dihasilkan pada tahun ini berjaya menambat hati ramai pengguna begitu juga dengan teknologi-teknologi baru yang sedang dibangunkan. Tonton video dibawah untuk mendapat gambaran kehidupan bekerja di Google.


Tempat Letak Kereta Sunway Pyramid Dilanda Banjir Kilat

Hujan lebat yang berlaku di sekitar Klang dan Subang Jaya semalam telah menyebabkan kesesakan lalu lintas luar biasa di kawasan tersebut. Buktinya, tular beberapa perkongsian video dan gambar oleh pengguna jalan raya di laman sosial.

Hujan lebat yang dipercayai bermula sejak jam 2 petang telah menyebabkan banjir kilat dan kerosakan harta benda akibat angin kencang. Menurut perkongsian pengguna-pengguna laman sosial beberapa kereta mengalami kerosakan teruk akibat ditimpa atap dan pokok-pokok yang ditiup angin

Ribut di Klang, 1.10.2018 pic.twitter.com/fvMfVBHatz

Sunway Pyramid basement parking lot, 30Mins ago. pic.twitter.com/5fvdSo9AYw

— Shaiful Apeng (@Apeng08) October 1, 2018

Hujan lebat tersebut turut menyebabkan tempat letak kereta bawah tanah Sunway Pyramid ditenggelami air. Kejadian ini telah menyebabkan kecemasan dalam kalangan pengguna yang meletakkan kereta di tingkat bawah pusat beli belah tersebut.


8 Tempat Makan Di Kuantan Yang Anda Boleh Nikmati Keenakan Hidangannya

Ibu negeri Pahang ialah bandar terbesar di Pantai Timur dan ke-17 terbesar di Malaysia. Bandar Kuantan menghadap Laut China Selatan ini mempunyai pelbagai tarikan pelancongan popular di kalangan pengunjung dalam mahupun luar negara.

Antara lokasi yang patut anda kunjungi jika sampai ke Kuantan ialah Telok Cempedak, Cherating, Taman Tema Bukit Gambang dan Air Terjun Sungai Pandan.

Mungkin anda mengikuti rombongan Cik Kiah atau atas urusan kerja ke sini dan tercari-cari lokasi tempat makan yang enak dan berbaloi dengan wang ringgit. Biar kami mudahkan kerja anda dengan menyenaraikan 8 tempat makan yang harus anda kunjungi di Kuantan, Pahang.

Orang Kuantan jika tak tahu pasal Lila Wadi memang pelik. Restoran popular ini menawarkan pelbagai jenis menu memikat selera bagi memenuhi citarasa individu yang berlainan seperti steamboat, masakan Barat, Melayu, Thai, BBQ dan pencuci mulut.

Kami sarankan anda cuba Kek Keju Mangga. Jangan lupa juga pekena kek keju durian! Menu lain yang tidak kurang enaknya di Lila Wadi ialah Nasi Goreng Kambing, shiitake mushroom burger dan Spagheti Carbonara.

Lokasi menjamu selera ini terletak di Lorong Selamat 21 off Jalan Teluk Sisek. Walaupun ia berada di dalam kawasan perumahan (rumah banglo), terdapat tempat untuk meletak kenderaan.

MABIQ Restaurant terletak di Tanjung Lumpor. Anda perlu menggunakan Waze atau Google Maps kerana tempat ini agar tersorok. Jika nak lebih senang, datang ke sini dengan menaiki UBER atau Grab.

Apa yang special-nya dengan MABIQ ni? Di sini anda boleh menikmati masakan Melayu Pahang terbaik pada harga yang anda mampu bayar seperti ikan patin masak tempoyak dan daging salai masak lemak, yang bak kata satu review di Facebook: best in the world.

Anda mungkin tertanya-tanya maksud nama restoran yang agak pelik ini, bukan? Mabiq bermaksud Maahad Bahasa dan Ilmu Al-Quran dan ia diasaskan oleh Ustaz Jamaludin sebagai pusat tahfiz bagi anak yatim dan mereka yang kurang berkemampuan.

Restoran Mabiq ini asalnya ialah dewan makan para pelajar sekolah tahfiz. Pemilik sekolah tidak hanya mengharapkan belas ihsan orang ramai untuk menampung perbelanjaan sekolah ini.

Sebaliknya mereka menubuhkan restoran ini pada tahun 2010 yang mana keuntungan kedai makan ini 100% adalah untuk membiayai keperluan sekolah maahad. Jadi selain anda menjamu selera masakan asli Pahang yang memuaskan hati, anda juga beramal.

Brotherhood menawarkan menu masakan Western yang lain daripada kebiasaan restoran barat lain. Anda mungkin rambang mata nak pilih pelbagai jenis pasta, masakan panggang, piza, burger dan stik. Tambahan pula harganya yang mesra pengguna.

Tahap kebersihan restoran ini juga memuaskan, mempunyai dekorasi yang simple, servis yang sangat bagus dan para pekerja yang ramah.

Satay Zul merupakan antara lokasi popular untuk satay di Kuantan di mana satay yang disediakan sedap dan lembut. Ditambah pula dengan kuah kacang dan sambal bagi menambahkan selera. Rasanya tidak begitu pedas dan tidak begitu manis, kena dengan citarasa semua orang. Selain satay, nasi lemak dan masakan panas seperti nasi goreng turut ditawarkan di sini.

Restoran bertemakan masakan Arab dan Timur Tengah ini terletak di antara Berjaya Mega Mall dan East Coast Mall. Penggemar masakan Arab boleh cuba menu kambing – sedap, lembut dan juicy. Selain itu, ada nasi mandi, roti yang rangup juga.

Porsi yang diberi juga banyak, jadi anda boleh berkongsi dengan orang lain.

Menu yang menjadi trademark Jaman Tory Resipi ialah Char Koay Teow kerang bersama udang, Gulai Ikan Patin Masak Tempoyak, Daging Salai Masak Lemak dan satu lagi menu istimewa Ciss Terbakor (Nasi Goreng Cheese). Seperti Mabiq Restaurant, Jaman Tori Resipi juga menawarkan masakan Melayu Pahang yang harus anda cuba.

Asyik makan di restoran sahaja, mungkin anda tercari-cari warung atau gerai di Kuantan. Antara yang boleh dicuba ialah Warung Aja di Jalan Bukit Setongkol. Ia menawarkan banyak pilihan lauk-pauk dan juadah tradisional Melayu, disamping masakan Asia dan Barat.

Berbeza dengan restoran lain, warung ini mengetengahkan suasana kampung walaupun terletak di tepi jalan kerana meja makan diletakkan di bawah pokok-pokok rendang. Tambah best, pencuci mulut percuma setiap Rabu dan Jumaat.

Antara menu yang menjadi tarikan di sini ialah ikan pari masak 3 rasa dengan ketulan mangga, butter prawn dan tofu seafood cheese.

Terletak di Perkampungan Indera Sempurna, Fryerzone ialah antara kedai makan yang menawarkan harga masakan barat yang murah di Kuantan.

Contoh, RM9.80 anda boleh dapat segelas air buah oren atau epal segar dan ayam panggang didatangkan bersama sos lada hitam, roti bun, coleslaw dan kentang goreng.

Anda tidak akan menyesal berkunjung ke salah satu daripada 8 tempat makan yang dinyatakan di dalam artikel ini. Samada masakan tempatan tradisional Melayu atau Barat, menu yang ditawarkan sedap dan servis para pekerja juga baik.

Berkenaan wheelchair access, kesemuanya boleh diakses oleh pengguna wheelchair. Cuma macam Dallah Restaurant itu kena angkat sikit sahaja sebab ada step kecil. Yang lain semua flat ground.


5 Tempat Menarik Yang Boleh Anda Pergi Di Kabul, Afghanistan

Seperti yang pernah disiarkan pada artikel yang lepas, ada berberapa lokasi tarikan utama di Afghanistan dan salah satu di antaranya adalah Bandar Kabul. Melihat sendiri bandar Kabul memang satu pengalaman yang cukup awesome.

Bagi anda yang mahu ke Afghanistan, Kabul merupakan bandar yang cukup popular di sini dan selamat. Besar juga bandar Kabul, jadi kami senaraikan 5 antara tempat yang boleh anda pergi jika berkunjung ke sini.

Anda boleh berjalan-jalan di sekitar Kabul Market. Di sini juga terdapat banyak kedai yang menjual pelbagai peralatan dari pakaian sehinggalah ke barang makanan. Nak cari cenderahati dari Afghanistan pun boleh dapatkan di sini, harga murah pula tu.

Ada banyak masjid di Kabul, dan 2 di antara yang menarik anda boleh pergi ialah Masjid Abdul Rahman dan Masjid Pul-e Khishti Mosque. Ke dua-dua lokasi Masjid ini sangat dekat antara satu sama lain dan ia sangat merupakan Masjid popular di Kabul.

Darul Aman Palace merupakan istana Raja Amanullah, Memang di antara tempat yang anda patut pergi jika sudah jejak ke bumi Afghanistan. Banyak kisah menarik berkaitan negara Afghanistan yang boleh anda tahu di sini terutama sejarah bagaimana Afghanistan mencapai kemerdekaan negaranya daripada di jajah.

Ketika saya berkunjung ke sini, Darul Aman Palace sedang di dalam proses pembinaan semula, jadi saya tidak berkesempatan untuk masuk secara lebih dekat.

Melawat ke muzium dan zoo di Kabul. Ke dua tempat ini sangat dekat dan berhampiran dengan lokasi Darul Aman Palace. Muzium kabul sangat unik, banyak tinggalan sejarah dan kisah-kisah menarik. Paling wow adalah kisah telefon Ericson yang dipaparkan di dalam muzium.

Kalau mahu tahu kena lah datang sendiri di muzium Kabul, harga tiket untuk pelancong 1000 afghanis. Untuk bawa masuk kamera dikenakan caj tambahan.

Mahu rasa makanan barat seperti chicken chop, pizza atau burger boleh cuba datang ke Qargha Lake. Ini merupakan tempat makan eksklusif dan dilabelkan sebagai tempat makan orang-orang VIP.

Anda boleh makan dan santai sambil menikmati permandangan tasik biru, memang santai habis. Di sini juga kawalan keselamatan sangat ketat, memang VIP sungguh.

Ini di antara 5 senarai tempat menarik yang anda boleh pergi di Kabul. Sebenarnya banyak lagi tempat menarik untuk dikunjungi, senarai ini hanyalah sebagai rujukan untuk anda. Sekurang-kurangnya boleh digunakan untuk rancang lokasi menarik yang mahu anda pergi nanti.

Orang kata kalau tak pergi Kabul tak Afghanistan lah, tapi lokasi tu cuma nama sahaja, pengalaman tu yang lebih penting, setuju?


5 Tempat Yang Perlu Anda Lawati Jika Ke Sandakan, Sabah

Bandar kedua terbesar di Sabah ini pernah menjadi tempat kem tentera udara Jepun berpusat semasa Perang Dunia Kedua. Di tempat ini jugalah merupakan titik mulanya Death March pada tahun 1945 yang pada akhirnya mengorbankan ribuan nyawa tebusan perang dan hanya enam orang yang berjaya menyelamatkan diri.

Pengeboman oleh tentera bersekutu telah melumpuhkan penguasaan pihak Jepun pada ketika itu. Kini bandar Sandakan mengalami perkembangan pesat dalam bidang pelancongan terutamanya eco-tourism.

Di sini saya ingin mengongsikan beberapa buah tempat menarik yang boleh anda lawati sekiranya anda ke Sandakan.

Dengan berkunjung ke Sepilok anda dapat melihat sendiri Orang Utan di habitat semula jadi mereka dan anda juga berpeluang untuk menyentuh spesies yang semakin pupus ini.

Namun, harus diingati bahawa orang utan adalah enam kali lebih kuat berbanding manusia. Oleh itu, sentiasalah berwaspada! Don’t get too excited!

Proboscis Monkey atau monyet belanda hanya boleh ditemui di kepulauan Borneo dan semakin hari jumlah monyet belanda ini semakin berkurangan disebabkan pembalakan dan juga pencemaran alam.

Oleh itu, jika anda ke Sandakan jangan lepaskan peluang untuk ke Labuk Bay untuk melihat sendiri spesies terancam ini.

Anda pasti pernah mendengar Sabah Land below the Wind. Namun pasti ada diantara anda yang tidak mengetahui nama Land Below the Wind diambil daripada buku tulisan Agnes Keith yang bertajuk Land Below the Wind dimana beliau menceritakan pengalaman beliau menetap di Sandakan, Sabah sewaktu perang dunia kedua.

Kini anda boleh melawat rumah yang pernah didiami oleh beliau dan keluarga semasa perang dunia kedua. Dengan melawat rumah ini anda boleh mengetahui kisah hidup beliau dengan lebih lanjut lagi.

Sekiranya anda seorang yang meminati sejarah terutamanya sejarah perang dunia kedua di kepulauan Borneo anda harus melawat Rumah Agnes Keith.

War Memorial ini merupakan bekas kem tentera udara Jepun semasa Perang Dunia Kedua. Taman peringatan ini dibangunkan bagi memperingati korban tebusan perang yang terlibat di dalam Death March menuju ke Ranau.

Gua terbesar di Sabah ini terletak di daerah Sukau. Kira-kira 2 jam perjalanan dari Sandakan. Sekiranya anda berminat untuk melihat gua tempat dimana sarang burung layang-layang dipungut anda bolehlah ke Gua Gomantong.

Namun, jika anda mempunyai weak stomach bersiap sedialah dengan penutup mulut kerana bau di dalam gua ini bukanlah untuk semua orang.


Ketahui Dimanakah Tempat Paling Sesuai Untuk Router Anda Menurut Fizik

Electromagnetic radiation – Bunyinya seperti bahaya tetapi sebenarnya gelombang elektromagnet amat diperlukan untuk pancaindera kita kerana ia membolehkan kita berinteraksi dengan persekitaran. Disaat anda sedang membaca artikel ini, anda sebenarnya sedang melihat gelombang elektromagnet yang dipanggil sebagai Visible Light Waves, begitu juga dengan ketuhar gelombang di rumah anda, ia menggunakan gelombang elektromagnet yang tinggi untuk memanaskan makanan. Tapi bagaimana pula pergerakkan gelombang elektromagnet Wi-Fi yang dihantar kepada telefon pintar ataupun komputer riba anda?

Video di bawah akan memaparkan bagaimana router anda berfungsi. Jika anda memerlukan signal Wi-Fi yang lebih kuat, bolehlah pindahkan router ke tempat yang lebih sesuai.


Tempat Paling ‘Tenang’ Di Dunia Yang Mampu Menjadikan Anda Gila

Ketenangan dan kedamaian adalah misi semua orang. Pada zaman yang serba mencabar ini, ada orang mencari ketenangan dengan mengembara dan ada juga yang memilih untuk duduk sendirian di tempat yang sunyi dan tidak di datangi ramai orang.

Tetapi tahukah anda idea ‘mencari ketenangan’ ini mampu pergi terlalu jauh dan menakutkan?

Anda mesti tertanya-tanya mengapa kami katakan begitu? Jawapannya adalah kerana kewujudan satu ruang khas yang sunyi dan paling senyap di dunia, iaitu Anechoic Chamber.

Ia adalah satu ruang khas yang menyerap sepenuhnya gelombang bunyi dan elektromagnetik. Disebabkan itu, ia menjadikan ruang ini maha senyap dan sangat menakutkan.

Kebiasan orang jika dia mahu mendengar degupan jantung, dia akan menekan telapak tangan ke bahagian dada. Tetapi jika anda berada di ruang ini, anda mampu untuk mendengar bunyi-bunyi yang dihasilkan oleh jantung dan beberapa organ lain yang tak pernah didengari sebelum ini.

Dan disebabkan itu, ruang ini telah direkodkan sebagai tempat paling sunyi dan tenang di dunia. Ia boleh jadi menakutkan apabila kebanyakkan orang hanya mampu bertahan selama beberapa minit sahaja di dalam ruang ini dan rekod paling lama pernah dicatatkan adalah 1 jam.

Tetapi ruang ini dibina bukanlah untuk menyeksa manusia. Ianya lebih kepada eksperimen syarikat-syarikat besar untuk mengetahui kekuatan bunyi yang dihasilkan oleh produk mereka. Bagi NASA pula, ruang ini dibina untuk membantu para angkasawan menyesuaikan diri dengan kesunyian di ruang angkasa. Pada tahun 2015, ruang anechoic milik Microsoft telah direkodkan sebagai tempat paling sunyi oleh Guinness World Records.

Walau bagaimanapun, bagi anda dan saya, ruang ini adalah tempat yang sangat menakutkan. Bukan sahaja kita mampu mendengar segala bunyi yang tidak biasa kita dengar, bahkan ia mampu untuk membuatkan anda menjadi bingung atau gila.

“Bagaimana kita mengawal diri kita sendiri adalah melalui bunyi yang kita dengar semasa kita berjalan. Di ruang ini, anda tidak mempunyai isyarat [bunyi],” kata Orfield, CEO kepada Orfield Laboratories. “Kita mengambil isyarat [bunyi] yang membolehkan kita mengawal [badan] dan bergerak, jika kita berada di sana selama setengah jam, kita perlu duduk di atas kerusi.”

Oleh itu, jika anda mahukan ‘ketenangan diri’, ingatlah bahawa ia juga mampu untuk menjadikan anda gila.

Disini kami kepilkan artikel lain berkenaan dengan bunyi untuk informasi tambahan kepada anda. Klik pautan di bawah untuk mengetahui lebih lanjut.

Dengarkan Bunyi Di Planet Marikh Yang Dirakamkan Buat Pertama Kali

‘Earplugs’ Berteknologi Ini Membantu Anda Kawal Bunyi Bising Dalam Dunia Sebenar


Tempat Parkir Terdalam Dunia Dibina Di China Dengan Kedalaman 19 Tingkat

Akhir-akhir ini kita sering melihat industri teknologi dari Negara China yang semakin berkembang maju. Bermula daripada aksesori-aksesori telefon seperti monopod sehinggalah kepada penghasilan telefon pintar serta alat-alat elektronik untuk kelengkapan rumah.

China juga secara tidak langsung juga telah memfokuskan kepada pembinaan moden dengan menghasilkan tempat parkir terdalam di dunia. Tempat parking yang mampu menempatkan 114 kenderaan dengan purata 6 kenderaan pada satu tingkat.

Apa yang lebih menarik, Binaan tempat parkir ini dilengkapi dengan sistem simpanan automatik dimana pemandu hanya perlu memandu masuk ke dalam lif dan kenderaan akan disimpan dengan selamat dalam masa hanya 50 saat. Untuk mendapatkan semula kereta pula hanya mengambil masa 85 saat. Sangatlah efisien dan memudahkan para pengguna.

Buat anda yang tertanya-tanya bagaimana sistem simpanan automatik ini berfungsi, sedutan daripada filem The Fast and the Furious: Tokyo Drift ini mungkin mampu memberi gambaran yang lebih jelas tentang sistem simpanan kereta automatik yang dibina di China ini.


11 Basikal Direka Semula Berpandukan Memori Silam Orang Ramai

Pereka bernama Gianluca Gimini mula bertanya kepada rakan-rakan dan orang asing berkenaan rupabentuk basikal yang diingati mereka sejak 2009.

Kemudian ia dilukis di atas kertas sebelum divisualisasikan dalam program 3D. Usahanya itu telah menyebabkan dia mempunyai 376 lukisan dari orang berusia 3 hingga 88 tahun dari 7 kewarganegaraan yang berbeza.

Ini antara hasilnya yang menarik. Ya, ia sungguh berbeza dengan apa yang kita rasa kita tahu berbanding dengan apa yang otak kita fikirkan. Ia unik walaupun anda hanya bayangkan ia sebuah basikal!

Saya susun gambar-gambar ini mengikut kategori umur.

Sekarang cuba anda pula yang bayangkan sebuah basikal dan lukiskannya di atas sehelai kertas. Apakah hasilnya?


Al Meroz, Hotel Patuh Syariah Bertaraf Dunia Yang Pertama Di Bangkok

Al Meroz, hotel halal bertaraf dunia yang pertama di bangkok. Al Meroz Hotel dimiliki oleh syarikat TS Family Group, hotel mewah empat bintang ini terletak di daerah Ramkhanghaeng, Bangkok.

Mula beroperasi sejak November 2015, hotel ini sedia menerima tetamu muslim dengan menawarkan khidmat layanan yang sudah semestinya patuh syariah.

Hotel dengan senibina seperti masjid ini memiliki sebanyak 242 bilik tidur, 2 bilik solat dan 3 dewan makan. Lokasi hotel ini juga terletak sangat hampir dengan Masjid Foundation of Islamic Center of Thailand iaitu masjid paling besar di bandar Bangkok.

Pengurus besar Al Meroz, Sanya Saengboon berkata, terdapat lebih dari 1.6 billion umat islam di seluruh dunia. Ia pasaran yang cukup besar. Hanya 1% daripada itu sudah cukup untuk kami berkembang maju.

Hotel ini merupakan satu keselesaan kepada pengembara-pengembara islam di Thailand di mana makanan halal sukar untuk ditemui. Tidak dinafikan terdapat banyak juga hotel-hotel ‘halal’ di Bangkok, tetapi Al Meroz merupakan yang pertama dalam barisan hotel berkualiti.

Harga bilik ditawarkan bermula dari 4,000 baht sehingga 50,000 baht untuk satu malam, kira-kira dalam RM472.00 – RM5900.00.

Mungkin secara kasarnya harga yang ditawarkan agak mahal, tetapi berbaloi untuk satu pengalaman unik seperti ini.


Wan Nur Mafudah Berjaya Mendapat Tempat Pertama Anugerah ACCA

Meskipun dinasihatkan untuk tidak mengambil jurusan perakaunan oleh ibubapanya, Wan Nur Mafudah berjaya membuktikan minatnya yang tinggi dalam subjek ini selepas berjaya menjadi anak melayu pertama yang mengondol pelajar terbaik dunia dalam kertas Laporan Kewangan Korporat Persatuan Akauntan Bertauliah Berkanun (ACCA).

Kejayaan yang ditempa Wan Nur Mafudah ini merupakan sebuah rekod yang baru memandangkan sebelum ini belum pernah Bangsa Melayu mendapat tempat pertama di dalam peperiksaan ACCA ini. Kejayaan yang terdekat pernah dicapai sebelum ini adalah tempat kedua, ketiga dan keenam terbaik dunia.

Mengulas mengenai rahsia kejayaan beliau, Wan Nur Mafudah turut berkongsi dimana beliau mengulangkaji serta berkongsi ilmu yang diketahuinya bersama rakan-rakannya untuk meningkatkan kefahaman mengenai subjek tersebut.

Setakat ini, gadis berumur 21 tahun ini masih lagi belajar di Pusat Pendidikan Antarabangsa (INTEC) Shah Alam selepas berjaya mendapat keputusan yang cemerlang membolehkan beliau dianugerahkan biasiswa daripada Permodalan Nasional Berhad.

Berbincang soal masa depan, Wan Nur Mafudah berhasrat untuk bekerja sebagai akauntan terlebih dahulu sebelum meneruskan cita-citanya dalam menjadi seorang pensyarah di sebuah universiti. Tahniah kami ucapkan buat Wan Nur Mafudah. Anda berjaya membuatkan Rakyat Malaysia dan keluarga anda bangga dengan hasil usaha anda.


5 Tempat Terbiar Di Malaysia Yang Menyeramkan

Tempat terbengkalai dan terbiar lama sinonimnya dikaitkan dengan kewujudan entiti mistik, perkara sebegini tidak asing lagi dengan kepercayaan sebahagian daripada kalangan masyarakat Melayu di Malaysia.

Perkataan seram itu juga sangat subjektif sebenarnya, bergantung pada pandangan setiap individu itu sendiri. Seram kadang-kala boleh jadi sangat menakutkan, ada masa seram juga boleh jadi sangat menyeronokkan. Bagaimana pula dengan anda?

Memburu tempat-tempat terbiar, ini di antara senarai tempat abandoned yang paling popular di Malaysia.

1. Highland Tower
Terletak di Taman Hillview, Ulu Klang, Selangor. Pada tanggal 11 Mac 1993, salah satu daripada blok bangunan Higland Tower runtuh dan mengakibatkan sebanyak 48 nyawa terkorban. Selepas kejadian itu, 2 lagi blok bangunan ini terus ditinggalkan kosong tidak berpenghuni sehinggalah sekarang.

2. Banglo Mona Fandey
Mona Fandey, baru sebut sahaja namanya sudah cukup buat bulu roma anda menegak. Mona Fandey atau nama penuhnya Maznah Binti Ismail merupakan seorang penyanyi pop yang cukup popular pada zaman 90an.

Selain terkenal sebagai penyanyi, Mona Fandey juga turut dikenali sebagai pengamal ilmu batin. Pernah dikaitkan dengan kes pembunuhan ahli politik, Dato Mazlan yang mana mayatnya ditemui tersimpan di dalam stor banglo ini.

3. Kemayan City , Johor Bahru
Pusat membeli-belah, Kemayan City di Johor ini sudah terbiar lebih dari 10 tahun lamanya. Terletak berhampiran Jalan Skudai, tempat ini sering-kali dikaitkan dengan cerita-cerita mistik yang mana kebanyakan mangsanya adalah warga Singapura.

4. Villa Nabila
Juga terletak di Johor, Villa Nabila di antara tempat seram yang cukup popular ceritanya di Malaysia sehinggakan ada filem yang diadaptasi berdasarkan kisah ini.

5. Mimaland
Taman tema Jurassic Park pertama di Malaysia. Bertempat di Gombak, Mimaland dahulunya terkenal sebagai tempat hiburan keluarga yang menceriakan. Pernah menjadi lokasi pengambaran filem lakonan Faizal Hussain, namun terpaksa ditutup pada tahun 1994 atas faktor keselamatan.

Selain daripada penyebab kes kematian warga negara singapura, Mimaland turut di dakwa atas faktor penyebab berlakunya pencemaran alam sekitar. Sekarang, tempat yang berkeluasan hampir 300 ekar ini dibiarkan sepi terbengkalai.


Tempoh Menunggu Honda HR-V Baharu Didakwa Lebih 12 Bulan

Pada awal bulan Jun lalu, pengedar-pengedar Honda Malaysia sudah mula membuka tempahan untuk model SUV generasi baharu Honda HR-V 2022 dan beberapa lokasi ada membuat ‘pameran tertutup’ kepada sekumpulan kecil orang awam pada pertengahan bulan lalu untuk melihat model SUV itu lebih dekat.

Baru-baru ini laman Paultan.org melaporkan satu memo dalaman yang dikongsikan oleh Honda Malaysia Sdn Bhd (HMSB) memaklumkan bahawa waiting period untuk SUV baharu ini mengambil masa sehingga lebih 12 bulan.

“HMSB meminta pengedar-pengedarnya untuk tidak memberikan ‘janji manis’, menerangkan tempoh menunggu sedia ada dan memberikan perkembangan terkini berkaitan tempahan kenderaan pelanggan mereka,” petik laman berkenaan.

Jumlah tempahan sedia ada yang tinggi itu disebabkan orang ramai tidak mahu melepaskan peluang pengecualian cukai jualan kenderaan yang berakhir pada 30 Jun lalu.

Empat varian yang ditawarkan untuk negara ini; Gred S (tanpa turbo), Gred E (ada turbo), Gred V (ada turbo) dan RS e:HEV (sistem hibrid) dengan harga anggaran untuk varian asas bermula RM120,000 sehingga RM138,000 untuk varian tertinggi.

Jika anda tidak kisah untuk menunggu ‘satu jangka masa lama’ bagi mendapatkan model ini, bolehlah semak dan hadir ke mana-mana pengedar berhampiran dengan lokasi anda melalui pautan ini.

Pelancaran rasmi masih belum dibuat, bagaimanapun jumlah tempahan Honda HR-V 2022 diterima sangat baik. Baca lebih lanjut melalui pautan di bawah.

Bakal Dilancarkan Pada Suku Ke-3 Tahun Ini, Model Honda HR-V Baharu Kini Sedia Ditempah

Honda HR-V 2021 Lebih Moden Dan Agresif, Hadir Dengan Dua Pilihan Gaya


Tempoh Untuk Anda Memadam Mesej Di WhatsApp Dipanjangkan

Mula diperkenalkan sebagai cara untuk memadam mesej yang tidak sengaja dihantar atau mengandungi typo, fungsi yang tersedia di WhatsApp ini ternyata turut mendapat kemaskini terbaru.

Berdasarkan kemaskini terbaru, fungsi yang berpeluang para pengguna memadam mesej yang dihantar kurang daripada tujuh minit kini telah dipanjangkan kepada satu jam dan lapan minit.

Pertambahan masa untuk anda memadam mesej ini membolehkan para pengguna mempunyai masa yang lebih lama untuk menyemak semula mesej yang dihantar khususnya di WhatsApp Group. Pastikan anda mengemaskini aplikasi WhatsApp anda sebelum anda menggunakan fungsi terbaru daripada WhatsApp ini.

A new WhatsApp for iOS update (2.18.31) is available on AppStore.It is a bug fixes update, but it has the new “Delete for everyone” limit, that’s 1 hour, 8 minutes and 16 seconds.

— WABetaInfo (@WABetaInfo) March 8, 2018


Tempoyak Sedap Pembuka Selera, Ini Tip Dan Cara Yang Anda Boleh Cuba Buat

Ramai orang menyukai durian dan tak kurang juga sebaliknya. Isi dengan warna kuning keemasan dan rasa lemak manisnya sedap dimakan terus selepas buahnya dikopek. Baunya juga begitu kuat menyusuk hidung.

Namun begitu, bukan semua durian mempunyai isi yang molek. Ia tidak boleh dimakan. Ada juga berlaku situasi lambakan durian dan mungkin saja ada durian yang tidak dapat dihabiskan dalam 1 masa setelah dibeli.

Dengan kebijaksanaan orang dulu, isi-isi durian yang berlebihan telah ditukarkan menjadi satu hidangan yang berfungsi membuka selera si pemakannya. Ia dikenali sebagai tempoyak.

Tempoyak ini adalah sejenis makanan yang popular di Malaysia dan Indonesia. Isi-isi durian yang dikumpul dan kemudian diperam selama tiga ke lima hari pada suhu bilik sebelum dimakan.

Penduduk kampung khususnya mereka yang mempunyai kebun durian biasanya membuat tempoyak untuk mengatasi masalah durian banyak.

Tempoyak biasanya tidak dimakan begitu sahaja tetapi dimasukkan ke dalam hidangan sebagai penambah selera dan aroma. Hidangan yang sering menjadi kegemaran ramai adalah ikan patin masak tempoyak cili padi atau sambal tempoyak.

Di Kepulauan Melayu khususnya Malaysia, Borneo dan wilayah Sumatera Selatan, sudah biasa menggelarkan durian peram ini sebagai tempoyak. Di Acheh, ia dikenali sebagai pekasam manakala di wilayah Minangkabau, mereka memanggilnya asam durian.

Sebenarnya menghasilkan tempoyak sendiri tidak sukar. Cuma untuk memastikan tempoyak yang dihasilkan itu sedap, segar dan tahan lama itulah yang sedikit sukar. Namun, jika tahu caranya, tempoyak yang dibuat sendiri jauh lebih enak dan terjamin rasanya.

Ini cara ibu saya buat tempoyak di rumah.

1. Pilih isi durian yang molek sahaja.
2. Masukkan isi durian itu ke dalam bekas.
3. Gaul rata dengan sedikit garam.
4. Setelah siap, simpan di dalam peti sejuk. Ini proses peram.
5. Sekurang-kurangnya selepas 2 hari, tempoyak sudah boleh dimakan.

Tempoyak yang dihasilkan oleh ibu saya mengikut kaedah ini boleh disimpan sehingga setahun dan saya menyukainya.

Ibu juga menyatakan ada kala isi durian digaul bersama cili padi yang ditumbuk lumat sebelum diperam. Anda boleh tonton video di atas ini.

Rakan saya, Hifzaila Hafni pula pernah bertemu dengan seorang pemilik kebun durian yang sering buat tempoyak apabila duriannya berlebihan.

Berikut 9 tip yang dikongsikan olehnya tentang tempoyak yang dibuat sendiri dan yang dijual di pasaran. Rugi kalau tak tahu.

1. Untuk membuat tempoyak, guna isi durian yang masih elok. Elak menggunakan durian yang hampir buruk, busuk atau kurang sedap rasanya. Nanti tempoyak juga akan menjadi kurang sedap.

2. Pilih isi durian yang sedikit lembik. Selalunya jenis durian kampung.

3. Tempoyak asli, hanya isi durian sahaja. Tidak perlu ditambah apa-apa bahan lain seperti garam atau asam. Hanya isi durian sahaja yang diperam.

4. Asingkan isi daripada biji dan kumpulkan dalam penapis untuk keluarkan air durian. Tujuannya untuk tempoyak tahan lebih lama.

5. Isi durian tak perlu dikisar atau dilenyek (sebab durian yang diguna sudah lembik). Kumpulkan, tapis dan masukkan ke dalam balang/bekas.

6. Tempoyak tidak semestinya berwarna kuning. Durian yang berisi lembik ini kadang kala warnanya kuning pucat sahaja tapi rasanya sedap.

7. Hati-hati jika tempoyak mempunyai warna kuning terang, ada kemungkinan dicampur pisang emas. Namun ini hanyalah kemungkinan saja ya, tidak semua penjual melakukan demikian.

8. Tempoyak asli yang tidak dicampur apa-apa bahan akan tahan lebih lama (setahun jika disimpan dalam peti sejuk). Jika tempoyak sudah rosak atau berubah rasa dalam tempoh dua ke tiga bulan, berkemungkinan ia dicampurkan dengan bahan-bahan lain. Sebaiknya dibuang.

9. Satu lagi cara untuk pastikan tempoyak asli adalah dengan melihat ‘urat-urat’ atau serabut durian pada tempoyak. Ini menandakan isi durian tersebut tidak dikisar atau dicampur dengan bahan-bahan lain untuk ‘nampak banyak’.

Mudah sahaja bukan, untuk hasilkan tempoyak sendiri?


Temui Dina Sanichar, ‘Tarzan’ Versi Sebenar Yang Dibesarkan Oleh Sekumpulan Serigala

Mungkin ada sesetengah daripada kita yang membesar dengan cerita Tarzan, sebuah karakter fiksi yang dibesarkan di dalam hutan oleh binatang atau mungkin sebahagian dari kita pernah membaca tentang Mowgli, karakter dari karya terkenal Rudyard Kipling, The Jungle Book.

Namun, tahukah anda bahawa kisah Tarzan atau Mowgli adalah benar dan pernah terjadi beratus tahun dahulu.

Semuanya bermula pada tahun 1872, seorang lelaki yang bernama Dina Sanichar atau budak serigala India telah ditemui oleh sekumpulan pemburu di Uttar Pradesh. Ketika ditemui, dia dilaporkan sedang berjalan bersama-sama dengan sekumpulan serigala.

Dia yang hidup pada abad ke-19 dan dibesarkan oleh sekumpulan serigala dikatakan adalah inspirasi disebalik terbitnya karya The Jungle Book. Selain itu, kes yang terjadi kepada Sanichar sebenarnya dianggap normal kerana di India, mereka mempunyai sejarah yang panjang mengenai kanak-kanak yang dibesarkan oleh binatang.

Ketika di bawa keluar dari hutan tersebut, Sanichar terus di bawa ke rumah anak yatim di mana dia dibaptis dan diberi nama Sanichar, yang membawa erti ‘Sabtu’ dalam bahasa Urdu. Namanya menjadi simbolik kerana pada hari Sabtu itulah dia tiba di rumah anak yatim tersebut.

Ketika di rumah anak yatim, Sanichar bergelut untuk menyesuaikan diri. Dia dianggap bodoh dan memiliki IQ yang sangat rendah. Father Erhardt, ketua rumah anak yatim, menyatakan bahawa anak lelaki itu bodoh dan lembab. Dia juga dilaporkan tidak pernah belajar untuk bercakap. Walaupun terdapat usaha untuk mengajarnya, dia tidak pernah berjaya untuk bercakap, membaca atau menulis.

Dia juga dikatakan berkomunikasi dengan membuat suara binatang dan berjalan dengan cara merangkak seperti seekor binatang. Walaupun Sanichar akhirnya  berjaya untuk berjalan seperti seorang manusia normal, dia dilaporkan masih bergelut untuk memakai baju dan lebih suka berbogel. Selain itu, ketika pertama kali tiba di rumah anak yatim, dia enggan makan makanan yang dimasak dan akan mengasah giginya dengan menggunakan tulang.

Cubaan untuk mengubah Sanichar sebenarnya tidak berjaya, walaupun setelah 10 tahun hidup di kalangan manusia, dia masih lagi bersikap cemas dan gelisah. Tingginya pula hampir lima kaki, mempunyai gigi yang sangat besar dan dahi yang rendah.

Setelah menghabiskan sebahagian besar masa kecilnya dengan binatang atau lebih tepat adalah serigala, dia pasti terasa seperti makhluk asing yang bingung setelah dipaksa berpisah dari tempat atau hutan yang dia pernah gelar sebagai rumah.

Dina Sanichar akhirnya meninggal pada tahun 1895 akibat batuk kering ketika dia berumur 29 tahun.

Apa yang menyebabkan kehidupan bumi pupus pada tahun 445 juta tahun yang lalu? Klik pautan di bawah untuk membaca.

Apa Yang Menyebabkan Hidupan Bumi Pupus Pada 445 Juta Tahun Lalu?

Kisah Anak Kepada Orang Ketiga Terkaya Di Malaysia Yang Memilih Untuk Menjadi Sami Buddha

Al-Jazeera Umpama Nampak Kuman Di Seberang Laut, Gajah Di Pelupuk Mata Tiada Tampak


Temui Tikus Pada Kaunter, Warga Setempat ‘Puas’ Restoran Francais Popular Di Kota Kemuning Diarah Tutup

Sudah menjadi kewajipan makanan yang disediakan khususnya di restoran mementingkan kebersihan serta kesegaran makanan. Selain itu, bebas daripada haiwan perosak antara yang menjadi keutamaan dalam memastikan makanan yang ditawarkan tidak terdedah kepada haiwan perosak ini.

Terbaharu, tular sebuah isu menerusi perkongsian Twitter @AfiqShari apabila sebuah restoran francais popular di Kota Kemuning diarah tutup oleh Kementerian Kesihatan Malaysia (KKM) selepas didapati kotor serta tidak mematahui prosedur yang ditetapkan.

Rare mat. McD Kota Kemuning diarah tutup oleh KKM. First time dalam hidup tengok restoran fast food diarah tutup macam ni. pic.twitter.com/XH1YjGQ4Kn

— Afiq Shari 🇲🇾 (@AfiqShari) February 8, 2023

Lebih mengejutkan ramai, difahamkan punca penutupan restoran ini buat sementara waktu dibuat selepas didapati terdapat kaunter yang seolah selesa berada di kaunter restoran tersebut.

Bukan itu sahaja, seorang daripada warga Twitter memaklumkan restoran makanan popular ini sudah mempunyai pelbagai kes melibatkan masalah kebersihan sebelum ini.

Punya la teruk McD ni, orang2 Kota Kemuning happy gila McD ditutup.

Sumber group Facebook Kota Kemuning pic.twitter.com/GVbLyrlpLx

Penutupan sementara restoran makanan popular ini turut menyaksikan warga setempat seolah ‘gembira’ selepas difahamkan pelbagai aduan dibuat. Malah, terdapat netizen yang memaklumkan restoran makanan popular ini sememangnya diketahui mengenai kebersihan restorannya yang teruk serta turut mempunyai pekerja yang biadap.

Diharap penutupan restoran makanan popular cawangan Kota Kemuning ini sekaligus bakal menjadi pengajaran sekaligus menjadi tamparan hebat buat pengendali restoran makanan francais untuk sentiasa mementingkan kebersihan makanan yang disajikan.


Air Mata Anda Akan Keluar Saat Pasangan Temujanji Pertama Lelaki Ini Membuka Pintu

Saya sedang browsing di Youtube dan ternampak video ini. Saya ingat ini video temujanji seseorang yang tipikal tapi air mata saya keluar juga selepas pasangannya membuka pintu rumah.

Video yang dikeluarkan pada tahun 2014 (sedikit lama) ini menunjukkan seorang lelaki yang sedang bersiap siap dan sangat teruja untuk menghadiri temujanji pertama beliau.

Adorable twist di sini adalah ia akan membawa senyuman kepada anda dan mungkin membuatkan anda ingat yang hubungan yang kuat itu bermula dengan perkara paling kecil. Ia membantu anda fikir bagaimana menunjukkan rasa kasih sayang dari awal perhubungan boleh membuat dunia orang lain indah.


Mahu Tenaga Luar Biasa Untuk Harungi Hari Mencabar? Anda Perlukan Ini

Hidup di Malaysia ini, baru hendak mula pergi ke tempat kerja pun sudah macam-macam perkara perlu dilalui terlebih dahulu. Bagi yang bekerja di Kuala Lumpur menaiki kereta, pastinya perlu menempuh jalan jammed yang tiada kesudahannya untuk sampai ke pejabat.

Bila dah sampai di pejabat pula, kerja menimbun yang perlu disiapkan dengan kadar segera. Bila baca sahaja dokumen yang perlu disiapkan, mulahlah rasa penat dan hilang fokus. Walaupun hilang fokus, kena juga hadap dan siapkan kerja-kerja ini.

Ini untuk kerja di pejabat. Kalau kerja sebagai seorang runner pula? Sama juga konsepnya. Anda ke hulu hilir menghantar pesanan tanpa henti setiap hari. Menghadap panas dan hujan itu rasanya perkara biasa untuk para runner. Sudah menjadi lumrah hidup seorang runner berkaliber.

Kalau kerja anda banyak menggunakan tenaga badan pula? Lagilah anda memerlukan tenaga yang lebih untuk bekerja. Kalau anda seorang atlet, mestilah anda perlu berlatih setiap hari untuk sentiasa fit dan ready sepanjang masa. Iyalah. Nanti kita mesti akan masuk pertandingan. Bila masuk pertandingan mestilah kita nak jadi champion!

Sebenarnya kita memerlukan sesuatu untuk ‘kick’ kepenatan ini dari mula. Red Bull adalah jawapannya. Kenapa Red Bull? Mestilah kerana minuman ini yang kaya dengan Vitamin B untuk menghasilkan lebih tenaga dan berperanan dalam membantu kemampuan berfikir lebih baik.

Kandungan Taurina yang ada di dalam Red Bull juga membantu anda mengekalkan tenaga stamina untuk kekal aktif sepanjang hari. Taurina juga membantu menjaga suhu badan. Apabila anda bersukan, badan anda akan menjadi panas. Taurina membantu melaraskan suhu badan supaya badan anda tidak menjadi terlalu sejuk atau terlalu panas.

Selepas ini anda perlulah stock sebanyak mungkin Red Bull di rumah. Sebelum mula bekerja, Charge Ahead dahulu dengan minum satu tin Red Bull dan nescaya anda dapat bertahan dan menumpaskan ‘musuh’ yang sentiasa berlawan dengan anda, iaitu kelesuan.

Tahukah anda peraduan Start Right, Charge Ahead masih berlangsung sehingga 31 Disember ini? Sertai peraduan ini untuk peluang menang sebahagian daripada hadiah wang tunai bernilai RM250,000!

Layari laman Red Bull Malaysia untuk syarat penyertaan lanjut. Dah dapat tenaga, dapat lagi duit daripada Red Bull. Apa lagi yang anda mahu?


Tenaga Nasional Berhad Bakal Mula Menceburi Industri Jalur Lebar

Syarikat pembekalan elektrik, Tenaga Nasional Berhad pada hari ini mengumumkan syarikat mereka bakal mula menceburi industri jalur lebar berkelajuan tinggi.

Semuanya bermula apabila syarikat penawaran rangkaian elektrik ini mempunyai kabel jalur lebar meliputi seluruh malaysia dengan kepanjangan 12,000 kilometer. Melihat kepada penggunaan internet yang memerlukan penggunaan jalur lebar yang minimum, TNB berminat untuk turut menawarkan internet buat para pengguna di Malaysia.

Setakat ini, projek dibawah kelolaan TNB ini baru sahaja bermula di Jasin dan dijangka kawasan peanwaran internet dikawasan sekitar bakal bertambah dari semasa ke semasa.

Untuk pengetahuan anda, TNB sudahpun mempunyai syarikat jalur-lebar khusus buat mereka yang berada di sekitar Cyberjaya yang dinamakan Cyberjaya Broadband. Para pengguna berpeluang menikmati internet berkelajuan tinggi ini dengan kelajuan sehingga 1 Gbps.

Agak menarik untuk menyaksikan bagaimana kehadiran TNB di dalam industri jalur lebar bakal menggugat syarikat besar seperti Telekom Malaysia dan TIME.


Al-Quran Dikoyak Dan Tinggalkan Najis, Perbuatan Khianat Di Surau Ini Buat Netizen Bengang

Selepas Masjid, surau adalah tempat ibadah bagi umat Islam yang sewajarnya dipulihara dan dijaga.

Terbaharu, Surau Taman Setia Bakti telah berkongsi beberapa keping gambar menunjukkan Al-Quran dikoyak dan dibuang keluar dari surau tersebut. Malah, beberapa sejadah turut dilempar keluar berselerak di atas tanah.

Bukan itu sahaja, individu tidak bertanggungjawab juga membuang najis di tempat imam surau tersebut. Hal ini dipercayai atas perbuatan khianat dan masih belum diketahui siapa pelakunya.

Perkongsian tersebut mendapat perhatian netizen dan rata-rata netizen berasa terkejut dengan tindakan individu tidak bertanggungjawab tersebut. Malah, para netizen turut mengecam perbuatan khianat yang dilakukan oleh pelakunya.

Rata-rata netizen juga berharap agar pelakunya akan ditemui segera dan ditangkap oleh pihak polis. Para netizen juga mahu kes ini disiasat dengan cepat dan tidak akan berlaku di tempat lain.

Difahamkan, kes ini telah diambil tindakan oleh pihak polis dan siasatan sedang dijalankan. Pihak pengurusan Surau Taman Setia Bakti berharap isu ini dapat diselesaikan dalam masa terdekat.

Menurut Ketua Polis Daerah, Superintenden Baharudin Abdullah berkata, kes kini disiasat mengikut Seksyen 295 dan 497 di bawah Kanun Keseksaan.

Tahukah anda bahawa di Perak pernah terjadi kejadian khianat juga di sebuah surau? Klik pautan di bawah untuk ketahui lebih lanjut.

Rosakkan Dan Buang Beduk Surau Untuk ‘Elak Bencana’, Kontraktor Ditahan Polis Di Perak

Dibina Guna Pokok Berusia 300 Tahun, Lihat Reka Bentuk Surau Di Terengganu Yang Klasik Dan Unik

Dari Surat Terbuka Hingga Ke Temu Bual, Kanak-Kanak Ini Berjaya Buatkan Ramai Netizen Kagum


Pemancaran Tenaga Tanpa Sebarang Medium Buktikan Kenapa Jepun Digelar Raja Segala Teknologi

Satelit buatan manusia telah lama memanfaatkan tenaga matahari kerana ia berada di luar atmosfera bumi, ini membolehkan satelit itu menghasilkan berlipat ganda tenaga berbanding sistem tenaga solar yang ada di permukaan bumi. Cuba bayangkan jika kita mampu memindahkan tenaga dari satelit itu ke bumi. Berapa banyak tenaga kita mampu hasilkan sehari. Jangan terkejut jika idea science fictional ini menjadi kenyataan tidak lama lagi.

Ini kerana ahli-ahli sains Japan Aerospace Exploration Agency (JAXA) baru sahaja menemui penemuan penting dalam proses pemancaran tenaga tanpa sebarang medium, erti kata lain wireless. menurut Phys.Org, mereka telah berjaya menghantar 1.8 kilowatt tenaga kepada pemancar yang diletak sejauh 170 kaki hanya berbekalkan ketuhar gelombang mikro. Walaupun jarak tidak jauh, pencapaian ini dianggap sebagai satu langkah penting ke arah pembangunan penghantaran tenaga dari angkasa lepas ke permukaan bumi.


Tenang Ambil ‘Earphones’ Atas Landasan, Lelaki Jadi Punca Operasi LRT Tergendala Ditahan Polis

Seorang lelaki tempatan terpaksa berhadapan dengan pihak berkuasa selepas cuba mengambil alat bantu dengar atau ‘earphones’ yang terjatuh ke di atas landasan LRT di stesen Taman Paramount semalam, lapor Sinar Harian.

Ketua Polis Daerah Petaling Jaya Asisten Komisioner Mohamad Fakhrudin Abdul Hamid berkata, kejadian berlaku pada pukul 8:09 pagi selepas sistem penggera berbunyi disebabkan kehadiran seorang lelaki tempatan di Platform 1 (Arah Utara).

“Lelaki itu ditangkap sedang mengambil fon telinganya dari landasan, menyebabkan kereta api terlewat selama tiga minit.

“Lelaki berusia 23 tahun itu ditahan kerana menceroboh landasan kereta api dan didakwa di Mahkamah Petaling Jaya mengikut Seksyen 62 Akta Kereta Api 1991,” katanya dalam satu kenyataan hari ini.

Mohamad Fakhrudin menasihatkan orang ramai supaya mematuhi undang-undang dan mengelak daripada melakukan perbuatan jenayah.

Beliau juga mengingatkan penumpang supaya mengutamakan keselamatan diri dan mengelak daripada mengambil risiko yang tidak perlu untuk harta benda kecil.


‘Tenang Betul Ni’ – Gelagat Mangsa Kemalangan Santai Bermain Game Raih Perhatian Netizen

Sebelum ini tular video yang memaparkan seorang pak cik sempat bermain judi ‘online‘ ketika majlis agama dan menerima kritikan hebat daripada netizen.

Terbaharu, seorang pengguna TikTok @.hazelmint telah berkongsi sebuah video yang memaparkan situasi mangsa kemalangan dipercayai berlaku di berdekatan McDonald’s Taman U Parit Raja, Johor.

ambulans lambat sngat, segame dulu 🗿#fypシ #HadaLaboCantikGlow #fypage #foryoupage

Menerusi video terbabit, dapat dilihat pihak polis sedang menunggu kedatangan ambulans dan orang ramai dilihat berada di kawasan kejadian menjenguk keadaan mangsa.

Video tersebut meraih perhatian orang ramai apabila mangsa dilihat selamba bermain Candy Crush di telefon pintarnya dan mendapat pelbagai reaksi netizen.

Rata-rata netizen mengatakan mereka yang mula-mula berasa kasihan terus terhibur dengan gelagat mangsa tersebut. Malah, ada juga netizen pernah melakukan hal yang sama ketika terlibat dalam kemalangan. Ketika artikel ini ditulis, video tersebut telah meraih lebih 400 ribu tontonan dan mendapat lebih 50 ribu tanda suka.


Tenang Dan Bersahaja, UAI ‘Speaking’ Dengan Minah Saleh Tentang Ibadah Korban Raih Perhatian Netizen

Umat Islam di Malaysia menyambut Hari Raya Aidiladha semalam dan perayaan ini disambut bagi menghormati kesanggupan Nabi Ibrahim untuk mengorbankan anaknya Nabi Ismail sebagai tindakan mematuhi perintah Allah.

Ketika Aidiladha, mengedarkan daging di kalangan masyarakat dianggap sebagai bahagian penting dalam perayaan ini. Terbaharu, sebuah video tular di media sosial memaparkan dua minah saleh bertanya tentang ibadah korban.

Menerusi video tersebut, dapat dilihat Ustaz Azhar Idrus secara tenang menjawab soalan daripada minah saleh tersebut berhubung ibadah korban dan menjelaskan kenapa ia dilakukan.

Perkongsian tersebut telah meraih perhatian orang ramai dan rata-rata netizen berasa bangga kerana Ustaz Azhar Idrus berkomunikasi dalam bahasa Inggeris dengan baik.

Bukan itu sahaja, rata-rata netizen juga memuji Ustaz Azhar Idrus dan mengatakan mungkin lepas ini boleh memberikan ceramah menggunakan bahasa Inggeris pula.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Dari 2015 Mereka Dah Buat Hal’ – Merdekarya Kongsi Kisah Pernah Disabotaj Pasangan Tular

Cemas Dan Merisaukan, Netizen Kongsi Pengalaman Gajah Buat ‘Spotcheck’ Semasa Pulang Ke Kampung


Tenang Dan Tidak Naik Angin, Lelaki Ini Kongsi Pengalaman Bantu Remaja Yang Rempuh Kakak Iparnya

Kemalangan disebabkan segelintir pihak ‘melanggar lampu merah’ seperti tiada penghujungnya. Boleh dikatakan hampir setiap minggu rakaman dashcam kemalangan dikongsikan oleh orang ramai.

Pada petang semalam tular satu rakaman video kemalangan melibatkan seorang penghantar makanan dengan penunggang motosikal lain yang melanggar lampu merah. Sejurus kemalangan berlaku, orang ramai mengerumuni tempat kejadian untuk membantu kedua-dua mangsa.

Salah seorang pengguna Twitter @jarrnadjmuddean telah berkongsi beberapa ciapan bagaimana beliau membantu kakak iparnya (penghantar makanan) dan remaja lelaki yang melanggar lampu merah itu.

Semalam brader belakang motor kakak ipar aku share rakaman dash cam dia masa kakak ipar aku kena rempuh dengan budak langgar lampu merah dekat KL Traders. Punya laju ye dia kejor lampu merah. Belah kakak ipar aku dah lama hijau. pic.twitter.com/VzJOkmNQvT

— Jarr #RakyatJagaRakyat (@JarrNadjmuddean) January 19, 2022

Menurut Jar, lampu isyarat di bahagian kakak iparnya sudah lama menyala warna hijau, setelah 3-4 saat menyala barulah kakak iparnya bergerak. Sejurus dia membelok ke kanan, secara tiba-tiba sebuah motosikal meluru dengan laju dan merempuhnya.

Jar sampai ke tempat kejadian untuk melihat keadaan kakak iparnya sebelum ambulans sampai. Setelah menenangkan kakak iparnya, dia berjumpa dengan remaja lelaki terbabit untuk menanyakan keadaannya.

Ada orang awam di tempat kejadian memberikan pesanan kepadanya agar jangan hilang akal untuk mengamuk kepada remaja lelaki tersebut. Dalam ciapan dikongsikannya, Jar menegaskan dia lebih mementingkan keadaan kakak iparnya berbanding mahu mengamuk kepada remaja lelaki terbabit.

Tambah Jar lagi, dia dan anak buahnya telah tolong menghubungi ahli keluarga remaja lelaki itu untuk memaklumkan mengenai kejadian kemalangan tersebut. Semasa berada di hospital, abang-abang remaja lelaki itu berjumpa dengan Jar dan mengucapkan terima kasih kerana membantu serta memberi layanan yang baik walaupun adik mereka bersalah dalam hal ini.

Alhamdulillah takde major injury. Terima kasih

Masa kena tu dia boleh bangun. Kaki dia tak boleh angkat. Now rehat kat rumah.

Difahamkan kakak ipar Jar tidak mengalami sebarang kecederaan yang serius dan sekarang sedang berehat di rumah dan akan membuat rawatan susulan pada hari Jumaat ini.

Kedua-dua pihak telah pun membuat laporan polis dan remaja lelaki tersebut mengaku salah kerana melanggar lampu merah sehingga menyebabkan kemalangan tersebut berlaku.

Diharapkan agar orang ramai mengambil iktibar daripada kejadian ini kerana satu kelalaian kecil di atas jalan raya boleh menyebabkan kemalangan yang tidak diingini berlaku.

‘Ustaz Hamadi’ mengucapkan ribuan terima kasih kepada orang ramai yang membantunya ketika terlibat dalam kemalangan motosikal baru-baru ini. Baca lebih lanjut melalui pautan di bawah.

Azhan Rani Ucap Terima Kasih Pada Yang Bantu Ketika Kemalangan, Tegur Penunggang Motosikal Cuai

Bahayakan Pengguna Lain, PBT Halau Orang Ramai Berhenti Bergambar Di Lebuh Raya Bukit Kukus


Tenang Ketika Padam Api, Tindakan ‘Abang Helmet Merah’ Raih Pujian Netizen

Semua orang sedia maklum stesen minyak merupakan salah satu tempat yang berisiko tinggi untuk mengalami kemalangan lebih-lebih lagi semasa mengisi minyak.

Terbaru, tular satu rakaman CCTV menunjukkan sebuah Perodua Kenari terbakar pada bahagian bawah kereta. Kejadian tersebut berlaku di Stesen Minyak Petron ML1.5 Sandakan.

Rakaman video tersebut bermula dengan pemandu sedang memandang pada bahagian bawah kereta sebelum dia mengambil bekas siram pokok yang berada berhampiran untuk memadamkan api.

Beberapa staf stesen minyak dan orang awam datang memberikan bantuan dan api berjaya dipadamkan sepenuhnya sebelum sempat merebak memusnahkan kereta tersebut.

Rata-rata ramai pengguna media sosial memuji ‘abang motor helmet merah’ kerana tenang memadam api tersebut sebelum menjadi lebih marak.

Pentingnya pendidikan kecemasan kebakaran. Bagus brader helmet merah. https://t.co/EH9IVWZiTn

brader helmet merah tu ja yg padam. tenang dan stylo https://t.co/lAKm3NE5Hu

— zvlcy khan (@zullandzzx) April 6, 2021

Rakaman CCTV telah ‘membuka mata’ banyak pihak betapa pentingnya mematuhi peraturan dan larangan semasa berada di stesen minyak. Sebagai pengguna stesen minyak, kita dikehendaki mematikan enjin kereta dan berhenti menggunakan telefon pintar dahulu sebelum mengisi minyak.

Pada masa yang sama jika berlaku perkara yang tidak diingini, kita juga perlu ‘bertenang’ dan jangan panik supaya kita dapat mengawal keadaan dengan bertindak dengan waras.

Baca lagi artikel-artikel terbaru yang kami kongsikan sepanjang minggu ini melalui pautan di bawah.

Ketua Sindiket Kartel Projek Kerajaan Ditahan, ‘Aset’ Bernilai RM148.2 Juta Disita

Gara-Gara Selebriti Langgar SOP, Surat Pelepasan Negeri Diperketatkan Dengan Laporan Itinerari?

Rumah RM300,000 Dengan Keluasan 900 Kaki Persegi Dilabel Sebagai Rumah Mampu Milik